text:
Nyamasheke: Abayisilamu batishoboye bafashijwe kubona “Ifutari”
Umuryango w’Abayisiramu mu Rwanda n’abaterankunga bawo bo muri Turukiya baremeye Abayisilamu batishoboye bo muri Nyamasheke kubafasha kurangiza neza igisibo cya Ramadhani.
Abo Bayisilamu 200, bashyikirijwe iyo mfashanyo irimo umuceri, isukari, kawunga n’amavuta, tariki ya 08 Kamena 2017.
Uko ari 200 buri wese yahawe ibiro 10 by’umuceri, ibiro 10 by’isukari, ibiro 25 bya kawunga na ritiro indwi z’amavuta.
Bavuga ko ayo mafunguro bahawe azwi nk’Ifutari azakuraho imbogamizi zatumaga badasiba uko bikwiye ku Bayisilamu; nk’uko Musemakweri Haruna abisobanura.
Agira ati “Hari igihe nicaga igisibo kubera kubura icyo ndya naba nabwiriwe nabona icyo ndya sinkirye nasibaga rimwe ubundi sinsibe ariko ubu ngiye gukora igisibo neza.”
Mugenzi we witwa Mukankudwa Firidausi agira ati “Ifutari twabonye twayishimye kandi yatunyuze turashimira Imana ko tuzayikoresha kugeza igihe igisibo cyacu kizarangirira.
Igihe ntayibonaga sinafungaga kubera ko sinabwirirwa ngo mfunge ntabonye Ifutari ariko nkubungubu nayibonye ngomba gufunga kuko mbonye ifunguro.”
Imamu w’Akarere ka Nyamasheke, Hakizimana Khalid avuga ko iri funguro ry’Ifutari rizafasha Abayisilamu batishoboye. Yabasabye kwiyegereza Imana muri iki gihe cy’igisibo birinda amakosa.
Agira ati “Birafasha Abayisilamu batishoboye gusiba neza dore ko ubona ko bamwe basibaga badafite uburyo bwo gufungura nimugoroba.”
Ibitekerezo ( 2 )
Witiranyije igisibo cya kiisilamu n’icya gikirisitu.
Muri isilamu,igisibo ntibivuga kutarya ibyo wakundaga. Ahubwo ni ukureka kurya no kunywa n’ibyishimo byabashakanye guhera umuseke utambitse 04h42 kugeza izuba rirenga 17h58. Wirinda cyane n’ibyaha wari usanzwe ugomba kudakora. Gusiburukuka nabyo wirinda kurya ugakabya.
Igisibo nticyataye umwimerere wacyo rero kubirebana na Islamu.
Urakoze.
Abasobanukiwe na Islam neza munsobanurire. Ubundi igisibo ni igihe cyo kwigomwa ibyo wakundaga no kwibabaza. None niba umuntu atarasanzwe afite ibyo kurya hanyuma ukabimuha mu gisibo ubwo uba umufashije gusiba. Ese uwari usanzwe yirira akawunga cyangwa igitoki n’ibishyimbo hanyuma akabika amafaranga yo kujya arya inyama n’ifiriti mu gisibo ubwo aba asiba cyangwa aba ari igihe cyo kwibeshaho neza. Ndakeka igisibo kiri guta umumaro n’igisobanuro byacyo. Sinkeka ko Intumwa y’Imana Mouhamad ariko yabyigishije.


c: text/html

text:
Umusaza Karani Jean Damascene wavutse mu 1940, yarahiye kongera gupfusha inka biturutse ku ibura ry’ubwatsi nk’uko byamubagaho mu bihe by’impeshyi bikunze kurangwa n’izuba rikaze mu bice by’uburasirazuba bw’u Rwanda ari naho akorera ubworozi bw’inka.
Karani woroye inka zisaga 60 mu karere ka Nyagatare, avuga ko mu mpeshyi ibura ry’ubwatsi ryatwaraga ubuzima bw’inka ze dore ko yemeza ko mu mpeshyi ya 2015 n’iya 2016, zombi yazipfushijemo inka 24, ari nabyo byatumye afata umwanzuro wo guhinga ubwatsi akajya abuhunika bukagoboka inka ze mu bihe by’izuba.
Karani yororera ku buso bwa Ha 25, yafashe Ha 5 azihingaho ubwatsi, avuga ko iki cyemezo agikesha Minisiteri y’ubuhinzi n’ubworozi yamuhaye ubujyanama na nkunganire mu buhinzi bw’ubwatsi.
Ubwatsi buhunitswe neza bumara igihe kirekire butangiritse, inka iburiye igira umukamo ushimishije kurusha uko yari isanzwe
Gusa bamwe mu borozi twaganiriye muri aka karere bavuga ko guhinga ubwatsi bigoye kuko bigihenze cyane dore ko Karani avuga ko ubwo afite bwamutwaye asaga ibihumbi Magana atandatu. Umwe mu baturanyi ba muzehe Karani agira ati “Ibi byose Karani yabikoze tureba, ubu ageze aho atubwira ko afite ubwatsi burenze inka afite ku buryo n’izacu yazitunga kuva ubu kugeza impeshyi irangiye. Natwe twakabikoze ariko ubushobozi ntitwashoboye kubugeraho, hasabwa aho kubuhinga hahagije, ikindi hagasabwa amafaranga.”
Muzehe Karani anashishikariza abandi borozi guhinga ubwatsi
Minisitiri w’Ubuhinzi n’ubworozi, Mukeshimana Gerardine uhamya ko nta muntu ushobora korora adahinga ubwatsi, avuga ko Leta ikomeje gukora ibishoboka ngo kubutera no kubuzigama bibe umuco.
Minisitiri Mukeshimana agira ati “Ubundi ikiro cy’imbuto y’ubwatsi bw’inka kigura ibihumbi 12, mu babufite ubu bose twabubahereye amafaranga 1200 ku kiro kugirango buhenduke bose babashe kubugura, ikindi ni uko abantu bari mu turere twakariwe n’izuba twabahaye ubwatsi bw’ubuntu. Ariko kandi nk’ubu bweze, abantu bakwiye kugenda ku babwejeje bagasoroma imbuto bakajya kuzitera bityo umuco wo gutera ubwatsi abantu bakawumenyera.”
Karani ubu afite ubwatsi bwatunga inka ze bukanasaguka, ari kubusarura abuhunika neza
N’ubwo hirya no hino abahinzi borozi usanga bataka ikibazo cy’ubushobozi, abahanga muri byo bahamya ko nabyo bisaba gushoro kugirango ubikora arusheho kubikora kinyamwuga kandi bimwinjirize atubutse ku buryo buhoraho.

robotstxt: allowed

filter: keep


text:
27 GASHYANTARE 2015
LETA ZUNZE UBUMWE ZA AMERIKA
Abahamya bahawe ibihembo by’uko bita ku bidukikije
NEW YORK—Abahamya ba Yehova bamenyekanye hose kubera umurimo wo kwigisha Bibiliya bakorera ku isi hose. Ariko nanone, muri iki gihe bashimirwa cyane kuba bita ku bidukikije. Ibyo bigaragarira ku bishushanyo mbonera bakora no ku mazu bubaka.
Ikigo Gishinzwe Inyubako Zibungabunga Ibidukikije cyahaye ibihembo Abahamya kubera amazu abiri mashya bubatse ku biro by’ishami by’Abahamya biri i Wallkill, muri leta ya New York. Imwe ni inzu y’amacumbi ya F bubatse mu masambu ya Watchtower. Iyo nzu yuzuye mu mpera z’umwaka wa 2012. Indi ni inzu y’ibiro yuzuye mu mwaka wa 2014. Ayo mazu yombi yatumye Abahamya bahabwa igihembo gihanitse cyo ku rwego rwa kane gihabwa abubaka amazu atangiza ibidukikije. Icyo gihembo cyitwa Green Globes.
Umuyobozi mukuru ushinzwe kumenyekanisha ibikorwa by’Ikigo Gishinzwe Inyubako Zibungabunga Ibidukikije witwa Shaina Sullivan, yaravuze ati “mu nyubako twagenzuye ku isi hose, izashyizwe ku rwego rwa kane ntizigeze kuri 4 ku ijana.” Yongeyeho ko inzu y’ibiro y’i Wallkill ari yo “nzu ya mbere yo mu mugi wa New York itagenewe guturwamo yashyizwe muri urwo rwego.” Umuyobozi uhagarariye icyo kigo witwa Jenna Middaugh, yaravuze ati “guhera mu mwaka wa 2006, hari amazu 23 yo muri Leta Zunze Ubumwe za Amerika yashyizwe ku rwego rwa kane. Icyakora muri ayo mazu yose, inzu y’ibiro ya Watchtower iri i Wallkill ni yo yarushije izindi zose, kuko yagize amanota 94 ku ijana!”
Icyo kigo kigenzura inyubako, kikazishyira mu byiciro kandi kigaha bene zo igihembo. Iryo genzura ribera aho inyubako ziri, rigakorwa n’undi muntu udafite aho abogamiye, akemeza ko igishushanyo mbonera n’inyubako ubwazo bibungabunga ibidukikije. Kugira ngo inyubako ihabwe icyo gihembo, igishushanyo mbonera cyayo kigomba kuba cyarakozwe hitawe cyane ku kubungabunga ibidukikije, urugero nko gukoresha neza amazi, gukoresha ingufu nke, kugabanya ibyuka byoherezwa mu kirere no kwirinda kwangiza umutungo kamere. Ibyo babikora batoranya ibikoresho bikwiriye kandi bagatuma imbere muri ayo mazu haba umwuka mwiza.
David Bean, umuhuzabikorwa ushinzwe ibishushanyo mbonera by’amazu abungabunga ibidukikije yubakwa n’Abahamya ba Yehova muri Leta Zunze Ubumwe za Amerika, yaravuze ati “kuba duhawe ibi bihembo, bigaragaza ko ibishushanyo mbonera dukora n’amazu twubaka mu mishinga yacu yose, biba ari ibyo mu rwego rwo hejuru. Nanone twiteze ko igishushanyo mbonera n’inyubako by’icyicaro gikuru gishya twubaka i Warwick muri leta ya New York, bizatuma tubona icyo gihembo.”
Zeny St. Jean, ukorera ku cyicaro gikuru cy’Abahamya ba Yehova, akaba ashinzwe guhuza ibikorwa by’imishinga y’ubwubatsi ku isi hose, yaravuze ati “nubwo intego yacu y’ibanze ari ukwigisha abantu Bibiliya, ibihembo nk’ibi biradushimisha. Bitwereka ko n’abandi bantu muri rusange babona ko dukora ibishushanyo mbonera kandi tukubaka amazu yacu hirya no hino ku isi twita ku kubungabunga ibidukikije.”
Ushinzwe amakuru:
Ku rwego mpuzamahanga: J. R. Brown, Ibiro bishinzwe amakuru, tel. +1 718 560 5000


text:
Basomyi, nshuti, bavandimwe, aho muri hose, tubahaye ikaze, murisanga ku rubuga umunyamakuru.com.
Umunyamakuru.com ni urubuga rw’amakuru n’ibitekerezo byubaka. Ni urubuga rwa buri wese. Iki kinyamakuru cyashinzwe n’ishyirahamwe ry’abaharanira ubwisanzure mu bitekerezo, umuco n’amahoro. Mu rurimi rw’igifaransa, « Liberté d’Expression Culture et Paix », LECP mu magambo ahinnye. Ni ishyirahamwe rifite ubuzima gatozi kuva muri Werurwe 2016. Ntiriharanira imyanya y’ubutegetsi, ahubwo icyo rishyize imbere ni uko ijwi rya buri wese ryakumvikana.
Mu isi ya none, guhana amakuru cyangwa kuyatangaza, ntibikiri umwihariko w’abanyamakuru gusa. Ni yo mpamvu, mu nyito umunyamakuru.com, buri wese ushobora kugeza ku bandi amakuru cyangwa ibitekerezo, yakwiyumvamo, kabone n’aho yaba atari umunyamakuru wabigize umwuga. Ni na yo mpamvu uru rubuga ari urwawe, rukaba urwa twese. Waba uri mu Rwanda, waba ari mu mahanga, ushobora kugeza ku bandi amakuru n’ibitekerezo, unyuze kuri uru rubuga.
Intego ni uguhanahana amakuru, no kungurana ibitekerezo hagamijwe ko imibereho n’uburenganzira bw’ikiremwamuntu bisigasirwa, ntibihungabane. Uretse abanyamakuru, hari impuguke ziri mu bashyizeho uru rubuga rwanyu. Ni urubuga rufunguriwe abanyamakuru bari mu Rwanda no hanze yarwo kimwe n’undi wese wagira icyo yungura abasomyi. Icyo dushyize imbere, ni uko ibitekerezo bitangwa mu mvugo ishingiye ku muco mwiza w’ubwubahane.
By’umwihariko duhaye ikaze abazatugezaho ibitekerezo bikubiyemo uko ibibazo by’ingutu biri mu Rwanda byakemurwa mu mahoro. Baba abanyapolitiki, abarimu, impuguke, abashakashatsi b’ingeri mu nzego zinyuranye, kimwe n’abantu basanzwe, ntihazagire uzuyaza kubitugezaho, haba mu nyandiko cyangwa mukoresheje n’ubundi buryo bw’itumanaho.
Dusanga buri wese akwiye kugira uburenganzira bwo kuvuga icyo atekereza, bityo ntihagire uzira ko abona ibintu ku buryo butandukanye n’abandi. Ariko na none, tuzirikana ko uburenganzira bwa buri wese burangirira aho ubwa mugenzi we butangirira. N’ubwo ishyirahamwe ryacu ntawe rikorera mu kwaha kwe, ariko rifitiye icyubahiro buri muntu, kandi rizubahiriza amategeko agenga uyu mwuga. Dushishikajwe no gutega amatwi buri wese kandi tukamuha ijambo kuri uru rubuga rw’ibitekerezo bigamije gufasha abantu kubana mu mahoro.
Inzego zose zigize imibereho y’igihugu n’abagituye zizazirikanwaho. Hari politiki, ubukungu, ubutabera, amateka, umuco, amadini, ikoranabuhanga, imikino, imyidagaduro n’ibindi. Tuzajya tubagezaho amakuru yo mu Rwanda, ndetse no mu mahanga. Uretse inyandiko, hari n’ibiganiro, mu majwi ndetse no mu mashusho. Uru rubuga ruri mu ndimi eshatu, ikinyarwanda, igifaransa n’icyongereza. Mu bihe biri imbere, uru rubuga ruzaba runafite Radiyo, kandi na yo izaba igamije ko n’ijwi ryanyu ryumvikana.
Uru rubuga ni urwanyu. Tubahaye ikaze. Abafite inyandiko cyangwa ibitekerezo ku muti w’ibibazo biriho muri iki gihe, ntimuzazuyaze kubyoherereza uru rubuga rwanyu. Duhanahane amakuru, twungurane ibitekerezo n’ubumenyi, bityo duharanire ko ejo hazaza haba heza kurushaho, kugira ngo hanogera buri muturage.
Ubwanditsi


text:
Umuyobozi w’Akarere ka Gakenke wungirije ushinzwe imibereho myiza y’Abaturage, Madamu Uwimana Catherine, avuga ko amakibirane n’ibibazo biba muri sosiyete biterwa no kutamenya uburenganzira bwa buri wese bityo ko abanyamategeko bagira uruhare mu gutuma buri muntu asobanukirwa uburenganzira bwe n’ibibazo afite bigakemurwa.
Yabigarutseho mu nama nyunguranabitekerezo ku kurwanya ruswa n’akarengane yateguwe n’Umuryango w’Abahinzi n’Aborozi (Imbaraga) binyuze mu mushinga wo kurwanya ruswa n’akarengane no gutanga ubufasha mu by’amategeko (AJIC).
Uwimana yagize ati: “Tubashimiye ibyo mubasha gukemura, abantu birirwa baburana kandi kujya mu rukiko nta cyiza cyabyo, birangira umuturage akennye. Tumubaye hafi hakiri kare yatera imbere kugira ngo twubake u Rwanda twifuza ko abaturage baba nta bibazo bafite bazi uburenganzira bwabo. ”
Umuhuzabikorwa wa AJIC mu Karere ka Gakenke, Hakizimana Polycarpe , yavuze ko amategeko ari bwo buzima bwa buri muntu kandi ko uruhare rwayo rukenewe kugira ngo abaturage babashe gusohoka mu bibazo.
Yakomeje avuga ko iyo dutanze ubufasha mu by’amategeko tuba dushaka ko imiryango ibaho neza, ibana mu mahoro, ikemura ya makimbirane; uko tugenda duhugura abaturage n’ibya ruswa ntitubisiga inyuma kuko akenshi itsikamira umuntu kubera ko atazi uburenganzira bwe.
Niyonsenga Christine avuga ko yagize ikibazo cyo guhohoterwa nuwo bashakanye, AJIC iramwakira imugira inama mu gutegura urubanza bityo agana inkiko ndetse araburana aratsinda.Ati "yarafite ikibazo yumva ko bidashoboka ko aburana agatsinda agahabwa uburenganzira bwe ndetse agahabwa agaciro”
Mu byo AJIC ifasha abaturage harimo kwakira ibibazo byabo no kubikorera ubuvugizi; gutanga inama mu by’amategeko, kuregera no kwiregura hakoreshejwe uburyo bushya bukoreshwa mu nkiko bwa IECMS (Integrated Electonic Case Management.
Abafasha mu by’amategeko bakorana na AJIC bakira ibibazo by’abaturage bakabikorera ubuvugizi; babafasha mu buryo bwo kubatangira ibirego mu nkiko hakoreshejwe ikoranabuhanga, kubagira inama igihe bahuye n’akarengane n’ibindi.
Ibibazo bikunze kwakirwa ni ibishingiye ku butaka n’indi mitungo, imibanire y’umuryango, ihohoterwa rishingiye ku gitsina n’ibibazo by’imbonezamubano.
AJIC mu magambo arambuye ni Anti-Corruption, Justice and Information Center, ugenekereje mu Kinyarwanda, ni ikigo gishinzwe kurwanya ruswa n’akarengane no gutanga ubujyanama mu by’amategeko.


text:
Igishoro yatangiriyeho, Maniragaba w’imyaka 47 ukomoka mu Murenge wa Mugunga mu Karere ka Gekenke, avuga ko yakigurijwe muri gahunda y’ubudehe.
Maniragaba yatangiye ubworozi bw’inkoko mu 2010 ariko nyuma y’imyaka umunani ageze ku nkoko ibihumbi bine.
Avuga ko akiri mu bukene, yahuraga n’umugiraneza akamutizaga igare akajya anyonga abifatanya no guca inshuro, akabona 500Frw ku munsi yo gutunga umuryango.
Agira ati “Nari umukene wa mbere, abo bitaga abatindi nyakujya, nacaga inshuro mpingira abantu mbifatanya no kunyonga nkoresheje akagare natijwe n’umuturanyi ngacyura amafaranga 500.”
Maniragaba avuga ko yinjijwe mu bworozi bw’inkoko n’umworozi witwa Gakwaya Cyprien, watangije ubwo bworozi mu murenge wa Mugunga. Avuga ko uwo mworozi yakomeje kumugira inama, ashira ubwoba ni ko kujya kuguza muri gahunda y’ubudehe igishoro.
Ati “Mu nkoko zigera ku bihumbi bine mfite, kumunsi nsaruramo amagi agera ku bihumbi bibiri, kuko mfitemo n’izikiri intoya nteganya ko zizasimbura izikuze.
Nubwo amagi hari ubwo amanura ibiciro ubu rimwe nkaba ndigurisha 65Frw, buri kwezi amake ninjiza simbura amafaranga ibihumbi 300Frw nahembye n’abakozi 15 nkoresha ndetse nishyuye n’ibiryo byazo”.
Uwo mugabo uteganya kugera ku nkoko ibihumbi 10 mu mwaka utaha, avuga ko n’ubwo akiri muri gahunda yo gukomeza kwagura aho yororera, ngo akora n’ubuhinzi yifashishije ifumbire avana m’ubworozi bw’inkoko.
Afite na gahunda yo kugura imodoka izajya imufasha kugeza ifumbire ku masambu no kubona ibiryo by’amatungo mu buryo bumworoheye.
Ikindi yagarutseho ni uburyo ubworozi bwe bukomeje gufasha abaturanyi be, nyuma yo guha akazi bamwe muri bo agatanga n’amahugurwa anyuranye ku bifuza korora inkoko.
Agira ati “Nshimishwa no kuba nkoresha abantu nkabakura mu bukene aho mfite abakozi 15 mpemba neza. Ubwo bworozi bufasha n’abaturage mu buhinzi kuko babona ifumbire mu buryo buboroheye.”
Ubworozi bwe kandi ngo ntibugarukira mu rugo rwe gusa, ngo bwateje imbere abaturage mu mibereho myiza aho mu gace atuyemo, abana batakirwara bazize imirire mibi.
Ati “Mu Kagari ka Buheta, nta gwingira ry’abana rikiharangwa, kuko hirya no hono aho mpinga imboga, nemereye abaturage kuzisoroma bakagaburira abana, ikindi ukeneye amagi wese ashaka gutekera abana nyamuhera ubuntu, bidakozwe izo nkoko zaba zimaze iki?”
N’ubwo ubworozi bw’inkoko bwa Maniragaba bukomeje kugenda neza, arasaba ubufasha bw’umuriro w’amashanyarazi, kuko aho yororera hatagira umuriro, ibyo bigatuma ahora ajya kugura ibiryo by’ayo matungo i Kigali, yakagombye kugira imashini zibitunganya ikibazo kikaba umuriro.


text:
Kugera kuri ibyo byiza bisaba gukora rimwe na rimwe ukavunika cyane.
Imirimo cyangwa se imyuga iratandukanye, hari abahitamo guhinga ngo bo n’imiryango yabo baramuke, abayoboka ububaji,abakora mu biro n’abandi bose bakora uko bashoboye ngo batungwe n’amaboko yabo.
Imirimo yose siko ishimwa na sosiyete habamo n’igawa, ifatwa nk’urukozasoni n’aho yaba yinjiriza ba nyirayo akayabo.
Mu muco nyarwanda, ni ishyano kubona umukobwa yicugusa imbere y’abagabo yambaye ubusa cyangwa se ibisa na byo. Nubwo ari akazi kaba kamutunze, hari abavuga ko ari uguta umuco, abandi bakavuga ko birarura urubyiruko n’abandi.
Mu nama nyunguranabitekerezo yabereye mu Nteko Ishinga Amategeko y’u Rwanda tariki 30 Kamena uyu mwaka yahuje inzego zitandukanye, bamwe mu badepite basabye ko ibyitwa ibimansuro byafungwa ngo kuko bidahesha isura nziza igihugu.
Ni ibintu bikorwa n’abakobwa babyina basa n’aho bambaye ubusa bagamije gushimisha abaje kubareba.
Mu tubari twinshi duhenze (VIP) two mu mujyi wa Kigali cyane cyane nk’utw’i Remera, Nyamirambo, Nyabugogo n’ahandi, usanga guhera saa tanu z’ijoro kuzamura hari abakobwa baba bari kutubyiniramo ikimansuro bambaye ubusa cyangwa imyenda y’urukozasoni kugira ngo babone ikibatunga.
Bamwe mu bakora ako kazi bavuze ko ibimansuro biramutse bihagaritswe nk’uko byifujwe na zimwe mu ntumwa za rubanda, ngo bajya kwibera indaya.
Mukamisha Liliane w’imyaka 26 umaze imyaka ibiri abyina ikimansuro mu Karere ka Nyarugenge yagize ati “ None se urumva ubwo nakora akahe kazi uretse kujya gutega nk’abandi koko? None se ko ntize nakora iki uretse kujya nangarira mu muhanda gusa?”
Undi utifuje ko amazina ye atangazwa umansurira i Nyamirambo hafi y’ahitwa kuri Cosmos yemereye umunyamakuru ko akazi akora gaciwe mu Rwanda abakobwa benshi bagakora baba indaya.
Yagize ati “ None se nkubeshye uragira ngo kumansura biciwe benshi muri twe ntibahita batangira gutega?”
Uyu yakomeje avuga ko hari ubwo banicuruza ku bagabo baba baje kubareba, ariko ngo babiciye noneho bajya mu buraya burundu.
Abakobwa bakora akazi ko kumansura, ngo bahembwa amafaranga ari hagati y’ibihumbi 50 n’ibihumbi 80 ku kwezi, icyakora ngo bitewe n’abakiliya baba baje kubareba bakabishimira, ngo hari n’ushobora gukuba inshuro eshanu umushahara ahabwa ku kwezi.
Inkuru bijyanye:Ibimansuro byasabiwe gufungwa mu Rwanda


text:
’Isibo’ itangaje mu gukemura ibibazo mu tugali nyamara ritazwi na Leta
Bamwe mu bakuru b’imidugudu bavuga ko abayobora amatsinda y’ingo yiswe “amasibo”, babagabanirije imvune bagiraga mu gukemura ibibazo by’abaturage.
Buri mudugudu mu Rwanda kuri ubu ugabanijemo ibyiswe “isibo”, iyoborwa n’Intore yo ku mukondo iyo ntore iba yungirijwe n’Intore yo ku ruhembe rw’iburyo n’iyo ku ruhembe rw’ibumoso.
Ayo matsinda arashimwa n’abakuru b’imidugudu bemeza ko yabagabanyirije akazi mu bijyanye no gukora ubukangurambaga bwo kubanisha ingo n’imiryango.
Munyaruyenzi Justin uyobora umudugudu wa Giheka wo mu Kagali ka Kagugu gaherereye mu murenge wa Kinyinya muri Gasabo, avuga ko umuntu wese umugana agomba kubanza kugeza ikibazo cye mu buyobozi w’isibo abarizwamo.
Agira ati “Isibo ni ubuyobozi bw’ibanze bwo hasi cyane bwegereye abaturage. Mu by’ukuri kuyobora abantu bose kandi uzi ko ari ubwitange byatugoraga.”
Byiyongeraho ko atakirirwa amanuka mu ngo zose ngo ageze amakuru ku baturage ibihumbi bitatu ayobora, ahubwo ko ahamagara abakuru b’amasibo akabamenyesha ibyo ashaka kugeza ku baturage.
Bamwe mu bakuru b’imidugudu baganiriye na Kigali Today bavuga ko bari bageze ku rwego rwo gusaba insimburamubyizi bitewe n’uko abaturage bababuzaga kwishakira imibereho.
Hari n’abaturage bavuga ko kuboneka kw’abakuru b’imidugudu byari bitangiye kuba ingorabahizi. Ngo byaterwaga n’uko basigaye bakenerwa na benshi baba bifuza ko babakemurira amakimbirane.
Umuturage witwa Ndibanje Jean utuye i Giheka agira ati “Ntabwo kubona umuyobozi w’umudugudu muri iki gihe byari byoroshye; ariko ubu ugirana ikibazo n’umuturanyi wawe cyangwa mu rugo rwawe, kigakemukira mu isibo.”
Gahunda y’amasibo ntabwo yigeze ishyirwaho n’Iteka cyangwa itegeko runaka; nk’uko bisobanurwa na Ministeri y’Ubutegetsi bw’Igihugu (MINALOC).
Abayobozi b’imidugudu basabwa kutirara ngo baharire inshingano abayobozi b’amasibo, kuko batayobora urwego rw’imitegekere y’Igihugu ruzwi n’amategeko, nk’uko bitangazwa n’ushinzwe itangazamakuru muri MINALOC Ladislas Ngendahimana.
Ati “Isibo iyoborwa n’amabwiriza agenga imitoreze y’Intore; amasibo ntasimbura ubuyobozi bw’imidugudu kuko atari mu rwego rw’imitegekere y’Igihugu.”
Amabwiriza agenga imitoreze y’intore ateganya ko mu bice by’umujyi aho abaturage begeranye cyane, isibo igomba kuba igizwe n’ingo 30, naho mu cyaro ikaba igomba guhuza ingo 15.
Ibitekerezo ( 1 )
Amasibo nimeza akemura ibibazobyabatuge mumidugudu afata abantu bafitanye amakimbirane akabahuza ibibazo bigakemuka turayashima nakomerezeho murakoze cyane


text:
Perezida Kagame yaganiriye n’Abanyarwanda batuye mu Bubiligi no mu bindi bihugu by’u Burayi muri Rwanda Day yabereye mu mujyi wa Ghent kuri uyu wa 10 Kamena 2017; abasaba gufata iya mbere mu gutuma u Rwanda rudakenera inkunga z’amahanga.
Mu ijambo yagejeje ku mbaga y’abari bateraniye mu nyubako ya Flanders Expo, yavuze ko ibibi byinshi u Rwanda rwanyuzemo byatumye abanyarwanda bagira imbaraga zo kubaka igihugu. Yavuze ko kuri ubu Abanyarwanda bamenye ko badakwiye kwicara bategereje ubakemurira(...)
Perezida Kagame yaganiriye n’Abanyarwanda batuye mu Bubiligi no mu bindi bihugu by’u Burayi muri Rwanda Day yabereye mu mujyi wa Ghent kuri uyu wa 10 Kamena 2017; abasaba gufata iya mbere mu gutuma u Rwanda rudakenera inkunga z’amahanga.
Mu ijambo yagejeje ku mbaga y’abari bateraniye mu nyubako ya Flanders Expo, yavuze ko ibibi byinshi u Rwanda rwanyuzemo byatumye abanyarwanda bagira imbaraga zo kubaka igihugu.
Yavuze ko kuri ubu Abanyarwanda bamenye ko badakwiye kwicara bategereje ubakemurira ibibazo, ahubwo ko aho bari hose bakwiriye gukora bakiteza imbere ariko bakibuka no gutanga umusanzu wabo mu kubaka igihugu.
Ati “Ubu rero turandika amateka mashya ashingiye ku gukoresha ukuri, kumva ko tutakwicara ngo hagire undi uza kudukemurira ibibazo, ntabwo ariko bikwiye kumera n’ingaruka zabyo twarazibonye. Twakwishimira ko umunyarwanda aba aho ashaka hose hamubereye afite icyo akora, afite ikimuteza imbere, ntabwo bivamo ko yibagirwa igihugu cye, ahubwo iyo bibaye byiza, akora ahaha ajyana iwabo. Ababa hanze y’u Rwanda rero ntimukibwire ko hari ugira icyo abanenga, keretse uba hanze ukora nabi.”
Yongeyeho ati “Ariko noneho birongera bikagira akarusho iyo abo hanze y’igihugu bakorana n’abo mu gihugu imbere, bakuzuzanya rukaba rwa Rwanda rugari mujya mwumva, rwa Rwanda rurenga imipaka.”
Umukuru w’igihugu yasobanuye ko Abanyarwanda bamaze kujijukirwa no kwishakamo ibisubizo atanga urugero rw’uko hari igihe bamwe mu baterankunga b’igihugu bazanye amananiza, maze abagize urugaga rw’abikorera bakishakamo amafaranga arenze ayari akenewe.
Ati “Icyo bivuze ni uko umunyarwanda amaze gutera imbere mu kukijuka no guteza imbere ubuzima bwe. Byerekana kandi ko abanyarwanda biteguye kwishakamo ibibubaka batagombye iteka guhora basabiriza cyangwa bacunagurizwa gusabiriza.”
“Umuntu akugurira ishati akayiguha yarangiza akagukurikirana akubwira ko hari aho abona amapesu yacitseho cyangwa ko hariho ibizinga. Ibyo tubinyuzemo ku buryo buhagije, birahagije, ariko icyiza cyabwo kindi kimaze kubaho, hari ibintu nka bibiri , abo babiducunagurizaga bamaze kugera aho bavuga bati natwe tugomba kwimenya ibyacu si byiza.”
Perezida Kagame yavuze ko kuba Leta Zunze Ubumwe za Amerika zarafashe umwanzuro wo kugabanya inkunga zageneraga amahanga, bitanga isomo ryiza ku Rwanda, kuko byibutsa ko narwo rugomba gushyira imbere imibereho y’abarutuye.
Yagaragaje ko ababazwa no kuba abimukira bahora barohama mu nyanja ya Mediterane bajya I Burayi, kandi nyamara umugabane wa Afurika wibitsemo ubukungu.
Ati “Uwashaka yavuga ko bariya bimukira bashirira mu mazi bakurikiye ibyabo aho byagiye, ariko hari uburyo bwiza bwo kugira ngo bye gukomeza kuba gutyo. Ni ugukorana, abakize bagashora imari ahari ubukungu bwinshi ariko abantu bagikennye. Bashobora gukira abafite imari bayishoye muri Afurika. “
Rwanda Day y’uyu mwaka yitabiriwe n’Abanyarwanda basaga 3000 baturutse mu bihugu bitandukanye birimo u Bubiligi, u Bufarasa, u Buholandi, u Busuwisi n’u Burusiya.
Yanditswe na Chief Editor/MUHABURA.rw


text:
Kwitegereza inyoni
Kwitegereza inyoni [1]
Kuba U Rwanda ruherereye mu kibaya kigari cya Albertine, rukagira amashyamba menshi hamwe n’imisozi miremire bituma haba ibidukikije bikurura ubukerarugendo. Nubwo ari ruto (hafi 250 kms kuva iburasirazuba – iburengerazuba, kuri 150km kuva amajyaruguru-amajyepfo) rubarirwamo amoko arenga 670 y’inyoni, ukanahasanga kandi nanone inyoni nyinshi ziboneka gusa mu bibaya bya Albertine kurusha ibindi bihugu byose byo hanze uretse Repubulika iharanira Demokarasi ya Kongo.
Ibishanga n’ibiyaga byo muri pariki y’Akagera icumbikiye imisambi y’agahebuzo, kandi ni hamwe mu hantu ishobora kuboneka ku buryo bworoshye. Byongeye kandi, mu kagera uhasanga urwunge rw’amoko menshi y’minyinya n’urufunzo, hamwe n’inyoni zifite mu maso hatukura, iminwa miremire, izifite iminwa y’umweru cyangwa y’umukara zibera mu kiganiro cy’ubucuti; izifite imirizo y’umweru cyangwa igaye, n’izindi nyinshi. Amacumbi ry’Akagera ririmo kuvugururwa, uretse hari n’ayandi yacumbikirwamo mu gihe cyo gusura iyo Pariki. Ni urugendo rw’ingirakamaro gusura inyoni ntoya zifite amashyo yo kuzishyigikira y’inyamabere nini zirimo imvubu, inzovu na twiga.
Mu majyepfo y’iburengerazuba, mu masaha make uvuye mu Kagera, Pariki y’Ishyamba rya Nyungwe ni icyanya kigari cy’Ishyamba ry’isugi, rimwe mu mashyamba magari ya kimeza muri Afurika ryiberamo amoko arenga 300 y’inyoni harimo amoko 27 y’umwihariko w’ako gace.


text:
Burya muri kamere ya muntu, umukobwa ni umuntu udakunze kugaragaza amarangamutima ye mu bijyanye n’urukundo. Kuko ushobora kwibaza niba umukobwa ashobora kugira urukundo cyangwa niba bitabaho nyamara akenshi ni nabo bakunda cyane ariko kugirango babitobore bavuge biba ikibazo.
Gukunda no gukundwa ni ibintu byizana, kandi ntawe bitabaho muri iyi si dutuyeho, yaba ashaje cyangwa ari muto. Gusa ikigora ni ukumenya niba hari umuntu ukwitayeho cyangwa ugukunda, ngo mube mwahuza urugwiro, mu gihe nawe ukeneye kubona umukunzi.
Nubona rero ibimenyetso ku mukobwa wiyumvamo ntuzace ku ruhande uzahite umukura mu buribwe bw’urukundo maze nawe umukunde:
.Inseko
Umukobwa yagukunze ntiyifuza kukubona ubabaye narimwe, bityo bigatuma yumva yakubwira amagambo agushimisha, kugira ngo akubone useka. Usanga kandi iyo yinjiye aho uri, murebana akamwenyura, ndetse kuburyo iyo munaganira acishamo agaseka ku tuntu tumwe na tumwe mubamuganira, ngo akwereke ko akwitayeho cyane.
.Akunda kukureba cyane
Amaso burya ni igice cy’umubiri kidasanzwe, kuko gitanga ubutumwa bwinshi mu bwonko bw’umuntu. Mu gihe rero umukobwa azaba yagukunze azahora ashaka kukwitegereza, cyane cyane nkiyo umunyuzeho, iyo muri kumwe muganira, iyo mwahuriye nko mu birori, cyangwa ahandi hose hahuza abantu benshi. Cyane cyane nushaka kumureba uzabona ko muzajya mukunda guhuza amaso kenshi, agasa nkuwijijisha akareba hirya.
.Ibimenyetso by’umubiri
Ibimenyetso by’umubiri bikunda kuvuga ibintu byinshi, ariko si abantu benshi bakunze kubisobanukirwa. Nubona umukobwa muhuye cyangwa yinjiye ahantu uri akakwicira akajisho atavuze, akagukubita agashyi, akagukora mu mugongo, akakwicara iruhande, n’ibindi byinshi, ujye umenya ko hari ikintu kidasanzwe arimo kukwereka.
.Akunda kukuvuga
Mu byukuri nta mukobwa utagira ikigare (group), iyo bari kumwe rero bakunda kuganira ibintu byinshi, cyane cyane ntibashobora gutandukana batavuze ku ngingo y’abasore, baba incuti zabo cyangwa abo bakorana. Iyo bateruye icyo kiganiro rero, usanga umukobwa wagupfuye ahora agutanga ho ingero muri bagenzibe, icyo bavuze cyose akagisanisha nawe.
.Azagusaba ko musohokana
Ushobora kuba wari inshuti n’umukobwa bisanzwe, mukorana , mwigana, cyangwa se hari ibindi bintubyinshi muhuriramo, byazagera aho, ukumva atangiye kujya agusaba ko mwasohoka mwenyine . mu byukuri aba ashaka ko hari icyo mwazaganiraho mwiherereye mutari muri rwaserera.
.Azakoresha uko ashoboye kugirango aguhore iruhande
Burya iyo ukunda umuntu ubawunva mwahora muri kumwe cyane. Umukobwa rero iyo yakwikundiye, akoresha ibishoboka byose akajya aba ari aho nawe ukunda kujya, kandi mukaza kubonana. Urugero, nkiyo ukunda kujya kubyina, kureba umupira se, n’ahandi, usanga akunda kuhaza, kandi abacuti be bataha agasigarana nawe, mukavugana ho amagambo make gusa, akitahira.
.Azakubwira ko akunda imico yawe
Umukobwa nakubwira ko yikundira imico yawe, mbese nk’ukuntu ugenda, useka, ijwi, ubwitonzi, kwambara se, n’utundi tuntu twinshi tukwerekeyeho, azaba akubwiye ko agukunda. Nibwo buryo bwe azaba akoresheje kugira ngo akwereke ko yagukunze.
.Akwereka ko akwitayeho buri gihe
Burya umukobwa wagukunze, aba ashaka kukwereka ko ariwe muntu ukwitayeho kurusha abandi. Nkiyo murikumwe na bagenzi banyu, usanga akunganira mu bintu byose uvuga, bakubaza nk’ikibazo nawe akagushyigikira, wavuga ikintu akakunganira, kandi akagerageza kwereka abandi ko uvuze ibintu bifite akamaro.
.Akunda kukugira Inama z’ubuzima
Niba umukobwa yarakubengutse uzajya wumva arimo kukugira inama z’ubuzima, akwereka icyo wakora ngo witeze imbere n’icyo utagomba gukora. Ibi kandi nta wanya munini bizamutwara, kuko azabikubwira igihe muzaba muganira.
.Aragufuhira
Gufuha ni ibintu bigirwa na benshi, cyane cyane iyo bakundana, kandi usanga umuntu ufuhira undi, aba amukunda koko by’ukuri. Iyo umukobwa rero mumaze kumenyerana, muganira bisanzwe, ushobora kutamenya ko yagukunze. Ariko nubona akunda kukubaza niba umukobwa runaka ari inshuti yawe, cyangwa akakubaza icyo upanga n’umukobwa yigeze kubabonana, uzamenye ko burya atabikunda, ahubwo aba ashaka ko ari we wenyine wakikundira.


text:
Jean Twenge abinyujije muri iki gitabo yagaragaje ko urubyiruko rwavutse nyuma ya 1995 rufite ubuzima bwo mu mutwe butameze neza, akabihuza n’uko igihe cyabo kinini bakimara bari gukoresha telefone cyangwa mudasobwa.
Igenzura rishya rya Twenge ryerekana ko urubyiruko rumara isaha imwe cyangwa ebyiri ku mbuga nkoranyambaga rutagira ibyishimo mu mibereho yarwo ugereranyije n’urumara isaha imwe cyangwa ebyiri ruganira n’inshuti n’abavandimwe.
Abana b’Abanyamerika ibihumbi n’ibihumbi bakoreweho iri genzura, 13% by’abiga kuva mu mwaka w’amashuri wa munani kugeza mu wa cumi bamara isaha imwe kugeza kuri ebyiri mu cyumweru bari ku mbuga nkoranyambaga bagaragaje ko batishimye.
Gusa mu bana biga mu mwaka wa 12, byagaragaye ko abatajya bakoresha telefone babura ibyishimo kurusha abajyaho nibura inshuro imwe mu cyumweru.
Mu ikusanyamakuru rikorwa buri mwaka, umubare w’abasoma ibitabo nibura ku munsi wagabanutseho kuva kuri 60% mu 1980 kugera kuri 16% mu 2015.
CNN dukesha iyi nkuru ivuga ko ubu bushakashatsi busohotse nyuma y’ibyumweru bibiri hari abaherwe babiri basabye uruganda rwa Apple gukora ibishoboka byose ngo rufashe abakiri bato kutabatwa na iPhone.
Icyakora bamwe banenze igenzura rya Jean Marie Twenge w’imyaka 46 bavuga ko yifashisha imibare agakabya cyangwa akoroshya ikibazo kandi gikomeye.
Bavuga ko ashaka kwifashisha imibare mu bintu itagenewe gukora cyangwa aho idashobora gutanga igisubizo.


text:
Bamwe mu baturage bo mu karere ka Gicumbi barataka ko amazi bari bafite bamaze igihe kirekire batazi icyayahagaritse, gusa ubuyobozi bw’aka Karere buvuga ko imashini yayasunikaga yagize ikibazo ariko ngo hatanzwe isoko ryo kugura indi.
Mu Mirenge myinshi y’Akarere ka Gicumbi ngo bahangayikishijwe no kutagira amazi meza mu Mirenge nka Rukomo, Rutare, Ruvune na Rwamiko henshi ngo bagura ijerekani y’amazi hagati y’amafaranga 300 na 400, ikibazo bavuga ko kibahangayikishije nyamara ngo bigeze amazi nyuma bayoberwa aho agiye.
Aba baturage bavuga ko abana benshi bakererwa ku mashuri ndetse abandi bakabireka kubera ikibazo cyo kutagira amazi. Ababyeyi nabo ngo hari byinshi badakora kubera kwirirwa bashakisha amazi nyuma yo kutabona amafaraga yo kuyagura.
Ubuyobozi bw’Akarere ka Gicumbi buvuga ko amazi agera mu bice byinshi by’aka Karere asuninkwa n’imashini ipompe rero ngo yagize ikibazo kandi nta bundi buryo bakoresha batarayibona gusa ngo isoko ryaratanzwe igisigaye ni ukubikirikirana iki kibazo kigakemuka nkuko bisobanurwa.
Intego yo kuva mu 2010 yateganyaga ko 2017 mu Rwanda 100% by’abanyarwanda bagombaga kuba bafite amazi meza, muri metero 200 mu mujyi cyangwa metero 500 mu cyaro, bikagerwaho bivuye kuri 74.% mu 2010 ndetse na 84% mu 2015.
Intara y’Amajyaruguru igaragaza ko kuri ubu Akarere ka Musanze ariko kadafite ikibazo cy’amazi, Akarere ka Rulindo gafite amazi ku gipimo cya 90%, mu gihe uturere twa Gicumbi na Gakenke n’igice cya Burera tugifite ibibazo by’amazi ndetse Akarere ka Gicumbi ko ngo karacyafite amazi ku kigera cya 50%.


text:
Amazi ni ingenzi mu buzima gusa hari ibikorwa bya muntu biyabangamiye
Kuba amazi ari nyambere mu buzima bwa muntu ni imvugo izwi na benshi kuko burya nta mazi nta buzima bwaba buhari kuko baha ibyo tunywa cyangwa turya buri gihe ahanini byiganjemo amazi kuburyo bibaye ngombwa ko abura ubuzima nabwo bwahagararira aho. Gusa mu bikorwa umuntu akora bya buri munsi harimo guhinga, gucukura ndetse ni bindi bitari bicye biracyabangamira uyu mutungo kamere udasimburwa mu buzima bwa muntu.
Ibibazo byugarije umutungo kamere w’Amazi ni bimwe mu byagarutsweho mu nama y’iminsi ibiri yatangiye i Kigali kuri uyu wa Kabiri tariki 20 Werurwe ihuje impuguke mu micungire Ikomatanyije y’umutungo kamere w’Amazi. Iki ni kimwe mu bikorwa by’icyumweru cyahariwe amazi mu Rwanda mu kwizihiza umunsi mpuzamahanga w’amazi uba tariki 22 Werurwe buri mwaka.
Mu bushakashatsi bwagaragajwe n’impuguke mu micungire y’amazi, bagaragaje ko ibibazo birimo ubuhinzi busatiriye imigezi cyangwa ibiyaga, inyongeramusaruro zimanurwa n’amazi y’imvura ari bimwe byanduza amazi.
Si ibi gusa kuko hari aho usanga abantu basukurira ibinyabiziga ndetse n’imashini za moteri hafi y’imigezi n’ibibaya ugasanga amavuta ari kuva kuri ibyo binyaziga aruhura mu migezi. Ibi kandi byiyongeraho isuri ikiri kwisonga mu byanduza amazi ugasanga ikibazo cy’amazi yanduye kurushijeho kuba ingume.
Dismas Karurangwa, umukozi ushinzwe ubwiza bw’amazi mu kigo cy’amazi n’amashyamba, avuga ko ubwiyongere bw’abaturage bugira uruhare runini mu kwanduza amazi, yagize ati "Ikibazo cy’ubwandure bw’amazi gifite imizi cyane cyane ku bwiyongere bw’abaturage, uko abaturage biyongera, bashaka ibibatunga ndetse n’aho batura,ugasanga hari ibikorwa bakorera hafi y’imigezi bikayanduza, mu buhinzi, ugasanga uko dushaka kongera umusaruro iyo imvura iguye ya miti igenda ikajya mu migezi"
Akomeza avuga kandi ko abantu bahinga ku misozi ihanamye bautza isuri intege iyo imvura yaguye kuko ibitaka byose bimanuka nayo bigafungira amaferi mu migezi.
Umuyobozi w’Ikigo cy’Amazi n’amashyamba, Prime Ngabonziza, avuga ko kubungabunga amazi atari inshingano ya Leta gusa kuko n’abaturage bafite inshingano zo gutuma amazi aboneka ari meza.
Mu kigabniro n’itangazamakuru yagize ati "Amazi ni ubuzima, iyo udafite ubuzima bwiza uhugira kwa muganga mu gushakisha imiti, ariko iyo ufite ubuzima bwiza uba ufite imbaraga zo kwikorera no gukorera igihugu".
Akomeza avuga kandi ko kubera ikibazo cy’amazi acyenewe ari meza bafashe iyambere mukubwira abahinzi kusiga byibuze metero 10 hagati yaho bahinga ndetse n’imigezi begereye.
Frederique Deman Ambasaderi w’Ubuhorandi mu Rwanda avuga ko kubungabunga umutungo kamere w’amazi bisaba ko hakomeza gutekerezwa ku ngamba zo kwishakamo ibisubizo, ahera no kuri gahunda ya ’Water for Growth’ ubuhorandi butera inkunga muri gahunda zo kubungabunga amazi mu Rwanda.
Iyi nama yahuje impuguke azarebera hamwe uburyo nyabwo bwakoreshwa ngo komeze kuboneka amazi meza harebwa cyane uburyo ibyogogo byakwitabwaho maze bikaba isoko nyakuri y’amazi meza.
Ntihabose


text:
Imana nitabare turi mubuhe bikomeye kdi biruhije cyane. Kuriya ntago ari ukubwiriza ahubwo ni uguhohotera abantu,pasiteri yarabahahamuye.Imana nitabare ubwoko bwayo.
Mungu wangu turashize pe .isi yo yarangiye keraaa tekereza kunywa peterori ugasomera ibyatsi koko??
ibi ntibyoroshye, murabe intwari kandi mube maso.
iyi ni minsi nyuma tugeze mu bihe bibi Paulo yavuze
Ah dukwiye kubamaso kuko turimuminsiyanyuma pe ndabona satani yibasiye abakozibimana turamenye dushishoze kuko isi irimumarembera rwose pe
ESE umuntu ujya gusenga hariya agira ibitekerezo isi irarangiye
IBI NI IBIMENYETSO BY’IMPERUKA KUKO SATANI ARAKORA KU MUGARAGARO!
iyisi irimo abantu bapfuye bahagaze tu umuntu akaguha ibyatsi ngonimiigisha? gukorera satani uyireba namaso!!


text:
Binyuze muri gahunda yiswe ‘Bigereho’, Banki ya Kigali yatangije gahunda yo gukangurira amakoperative gukorana nayo, BDF nayo isaba abafite imishinga isobanutse kuyigaba bagahabwa ingwate.
Ni ubukangurambaga bumaze amezi agera kuri ane dore ko bwatangiye tariki ya 25 Kanama 2017, bukaba buzarangira muri uku Ukuboza aho BK ikangurira abanyarwanda b’ingeri zitandukanye gukorana nayo kugira ngo biteze imbere.
Tariki ya 6 Ukuboza , BK yakomereje ubwo bukangurambaga mu makoperative atandukanye, ku ikubitiro ayo mu Turere dutanu akaba ariyo yahuriye i Kigali.
Umukozi ushinzwe kwamamaza muri Banki ya Kigali, Nshuti Thierry, yavuze ko iyi gahunda izarangira baganiriye n’abayobozi b’amakoperative yose yo muri buri Karere.
Yagize ati “Tumaze iminsi dufite gahunda yitwa ‘Bigereho’ irimo ibice bitandukanye, harimo igice kireba umuntu ushaka kuba umukiriya ku giti cye hamwe n’igice kireba amakoperative atandukanye. Uyu munsi rero twahurije hamwe abayobozi b’amakoperative yo mu turere dutanu aritwo Nyarugenge, Kicukiro, Gasabo, Kamonyi ndetse na Bugesera.”
Akomeza avuga ko iha abakiriya bayo inguzanyo, ugize ikibazo cy’ingwate afite umushinga, akaba yagana BDF ikamwishingira.
Yakomeje avuga ko mu gihe cy’amezi ane ubu bukangurambaga bumaze, abatari bake bamaze kugana BK.
Ati “Kuva iyi gahunda yatangira tariki 25 Kanama 2017, BK imaze kubona abakiliya bashya bafunguje konti bagera ku bihumbi 23, abagera ku bihumbi bitanu bakaba barongeye bagakoresha konti zabo bari bararetse. Mu gihe amafaranga asaga miliyari eshatu na miliyoni 500 amaze kunyura kuri izo konti.”
Biteganyijwe ko iyi gahunda izagera mu Ntara zose z’u Rwanda, BK ifatanyije na BDF bakazajya bahuriza hamwe amakoperative yo mu turere twegeranye bakagirana ibiganiro babungura ibitekerezo by’uburyo bakwiteza imbere.
Ushinzwe ibikorwa by’itumanaho muri BDF, Umugwaneza Carine, yavuze ko nta mpungenge y’ingwate abanyarwanda bakwiye kugira.
Ati “Twishingira umuntu hagati ya 70 na 75% by’inguzanyo ashaka, akabasha kubona inguzanyo. Dufite inkunga ihabwa abantu ku giti cyabo, baba bakoze imishinga myiza, hari igenewe abantu bari mu buhinzi n’ubworozi hamwe n’inkunga ihabwa urubyiruko rurangije kaminuza, aho BDF ibafasha ikabaha amafaranga bakoresha bakazagenda bishyura buhoro buhoro.”
Umuyobozi wa Koperative Mbahafi y’Abamotari ikorera mu Karere ka Nyarugenge, Ndayambaje Ndekezi Jean Pierre, yavuze ko kwitabira inama ihuriwemo na BK na BDF byamwunguye byinshi.
Ati “Bk ntabwo twumvaga ko ari banki y’abantu bose ahubwo twumvaga ari banki yo ku rwego rwo hejuru. Ariko kubera uburyo batuganirije bakadusobanurira imikorere yayo twasanze buri wese yatinyuka akayigana.”
Ndekezi avuga ko agiye gukangurira abanyamuryango ba koperative ayobora bagizwe n’umubare munini w’urubyiruko kugana BK bagakorana nayo udafite ingwate akagana BDF.
Nshuti Thierry Ushinzwe ibikorwa byo kwamamaza muri Banki ya Kigali
Abayobozi b'amakoperative atandukanye bitabiriye ibiganiro
[email protected]


text:
Nyamvura Rose ni umugore uvuga ko umugabo basezeranye mu buryo bwemewe n’amategeko yamuciye inyuma akajya kubyarana n’undi mugore abana babiri, urukiko rukaba rwarategetse ko atanga indezo z’abo bana none ngo rwabuze gica hagati ye n’umugabo.
Yagize ati “Indezo ngo igomba kuva mu mutungo wacu kandi ninjye byose byavuyeho kuko umugabo wanjye afitemo uruhare rungana na 40%. Nagiye njya mu bimina nkabona amafaranga nubaka inzu ifite imiryango itatu ikorerwamo ubucuruzi none ngo niyo igomba kuvamo indezo? ibi narabyanze none ahora antoteza ankubita, mbese mu rugo rwacu ni induru gusa.”
Undi mugore wasabye ko izina rye ridatangazwa yagize ati “Umugabo wanjye yasabwe gutanga indezo y’amafaranga ibihumbi 15 y’umwana yabyaranye n’ihabara, ninjye ufite akazi, umugabo nta kazi afite ako yakoraga hashize imyaka myinshi gahagaze. Ayo mafaranga nta handi ava ni ku mushahara wanjye. Iyo yabuze rero induru ziravuga.”
Umuyobozi w’Inama y’Igihugu y’Abagore muri uyu murenge, Ayinkamiye Pelagie, avuga ko ikibazo cy’abagabo baca inyuma abagore babo kiri mu bikomeje guteza amakimbirane mu muryango.
Yagize ati “Ihohoterwa abagore bakorerwa n’abagabo inaha rishingiye ku gucana inyuma. Iyo umugabo yagiye hanze umutungo wo mu rugo urahashirira, iyo rero abyaye hanze birumvikana aba agomba gutanga indezo. Hari n’ikibazo twakiriye mu minsi ishize aho umugore yagiye kubona akabona imirima yabo yose igiye gutezwa cyamunara kubera ko umugabo we yanze gutanga indezo.”
Umuyobozi wungirije w’Akarere ka Musanze ushinzwe imibereho myiza y’abaturage, Uwamariya Marie Claire, aherutse gutangariza IGIHE ko aka karere kagaragaramo ikibazo cy’ubuharike n’ubushoreke bigateza amakimbirane mu muryango.
Yagize ati “Akarere ka Musanze kabaswe n’ubuharike aho usanga umugabo umwe afite abagore bagera kuri bane, bigatuma hahora ibibazo by’amakimbirane yo mu muryango […] hari n’abo usanga babyara abana bagasabwa gutanga indezo, abandi bakanga kuzitanga, mbese ni ibibazo duhura nabyo buri munsi ariko hamwe n’ubukangurambaga bugenda bukorwa ubona ko hari ikigenda kigabanuka.”
Umunyamategeko Nizeyimana Elie, avuga ko bitewe n’uburyo abashakanye basezeranye, hari ibyo amategeko yemerera umugore hakaba n’ibyo yemerera umugabo.
Yagize ati “Igihe ubona ko umugabo yategetswe gutanga indezo y’amafaranga ibihumbi 20 kandi kugirango aboneke bisaba kugurisha umurima, umugore afite uburenganzira bwo kujya mu rukiko agatambambira rwa rubanza. Bya bihumbi 20 niba byinjira biva mu mutungo w’urugo, niba barasezeranye ivangamutungo umugore afiteho ibihumbi 10, umugabo akagiraho ibihumbi 10 ari nabyo agomba gutangamo indezo kuko niwo mugabane we.”
Nizeyimana yakomeje avuga ko itegeko ryo mu 2016 rigenga imicungire y’umutungo w’abashyingiranywe, impano n’izungura, nta na hamwe ryemerera umwe mu bashyingiranwe gukoresha umutungo w’urugo mu kwishyura cyangwa mu zindi nyungu ze bwite, ahubwo ngo yishyura mu ruhare rwe kuri kuri uwo mutungo rungana na 1/2 cy’umutungo wose.


text:
Barambiwe urugomo rwo muri Santere ya Rwibikonde
Abaturiye n’abatuye muri santere ya Rwibikonde yo mu Karere ka Burera batangaza ko ibatera ubwoba kubera urugomo ruyirangwamo.
Hari mu ma saa tatu z’ijoro zo ku itariki ya 12 Werurwe 2016, ubwo umunyonzi witwa Rushingabigwi bakundaga kwita Sebeni, yatahaga avuye mu kazi ke akanyura mu kabari kamwe kari muri Santere ya Rwibikonde, iri hagati y’imirenge wa Cyanika na Kagogo, kunywa inzoga.
Mu ma saa yine ubwo yatahaga, avuye mu kabari, yahuye n’abantu baramufata, bamuteragura ibyuma mu muhogo, benda guca ijosi, baramwica, umurambo we bawusiga munsi y’iteme riri hafi y’iyo santere.
Abamuzi bavuga ko abamwishe baba baramukekagaho amafaranga ngo kuko yari amaze iminsi avuye muri Uganda gupagasa, ngo ndetse yari anamaze iminsi afashe amafaranga y’u Rwanda ibihumbi 100 mu kimina yabagamo.
Kuri ubu bamwe mu bakekwaho kumwica batawe muri yombi, nyakwigendera we yamaze gushyingurwa.
Urupfu rw’uwo munyonzi rwateye ubwoba abaturiye n’abatuye muri Santere ya Rwibikonde bavuga ko yongeye kugarukamo umutekano muke, ko kandi atari ubwa mbere hicirwa umuntu.
Muri Mutarama 2013, na bwo muri iyo santere harasiwe umucuruzi witwa Habimana Sostene, ahasiga ubuzima, ubwo yahanyuraga mu ma saa moya z’umugoroba atwaye FUSO ye yari irimo amasaka, yari akuye muri Uganda, ayajyanye mu Mujyi wa Musanze.
Abandi bantu babiri bari bari kumwe n’wo mucuruzi mu modoka barakomeretse bikomeye bajyanwa kwa muganga.
Amakuru yatanzwe mu rubanza rw’abakekwagaho kumwica, avuga ko iyicwa rye ryaturutse ku makimbirane ashingiye ku bucuruzi, yaturutse ku kutumvikana hagati ye n’undi mucuruzi bari bafatanyije ubucuruzi bw’imyaka.
Si ibyo gusa kuko no mu mwaka wa 2015, hafi y’iyo santere hiciwe umugore witwa Nyiramakoma, ku mugoroba ubwo yari avuye muri Uganda gupagasa.
Hari uwahakubitiwe ku manywa y’ihangu
Nshimiyimana Jean Claude, uturiye Santere ya Rwibikonde, ahamya ko iyo santere ibamo urugomo rukomeye rukururwa n’abasinzi b’ibiyobyabwenge birimo kanyanga. Ahamya ko nawe yahakubitiwe ku manywa y’ihangu kandi ntacyo avuganye n’abamukubise.
Agira ati “Nigeze kuhaca kandi nta n’icyo mvuganye n’umuntu, numva umuntu ankubise igikoni cya hano (ku rutugu)! Ni uko nagize amahirwe sinapfa, ni Imana yandokoye…jye sinywa inzoaga ariko niyo naba nzinywa sinahanywera sa kumi n’ebyiri (z’umugoroba).”
Nkunzwenimana Samson, na we ahamya ko santere ya Rwibikonde irimo umutekano muke utuma abayituriye n’abayituyemo bahora bafite ubwoba bwo kugirirwa nabi. Avuga ko uwo mutekano muke ukururwa n’ibirara bihaba.
Agira ati “Haba ibirara! Noneho kenshi na kenshi hakaba n’abahasohorera bavuye muri za kanyanga…noneho (ibyo birara) byaba byabuze nk’amafaranga yo kujya kunywa, bakumva ko bakwica umuntu ngo bamwake amafaranga.”
Akomeza avuga ko abaturage bamwe badapfa kwegera iyo santere batinya kugirirwa nabi n’ibyo birara. Yongeraho avuga ko urugomo ruhabera ari urwo kuva kera. Ababyeyi babo na bo ngo barabizi.
Nkunzwenimana, uri mu kigero cy’imyaka 50 y’amavuko, avuga ko bibaza impamvu iyo santere ihoramo urugomo, rutajya rucika, kuko ngo nta kwezi kwashira hatumvikanye abantu baharwaniye cyangwa bahakubitiwe kandi andi masantere bituranye atuje.
Agira ati “Sinzi! Ni nka satani yahateye kubera ko abasaza ba kera bahanyweraga, tujya twumva ngo na bo bakundaga kurwana cyane. Abasaza bahavuye n’ubundi abasore barakura, bahamenyera n’ubundi ugasanga nabwo bari gukunda kuharwanira.”
Santere ya Rwibikonde iri ku muhanda wa kaburimbo Musanze-Cyanika. Imirenge ibiri ihuriye kuri iyo santere, ari yo Kagogo ifite igice cyo hepfo y’umuhanda na ho Cyanika ikagira icyo haruguru.
Abatuye n’abaturiye iyo santere bahamya ko abahohotera abantu baturuka muri iyo mirenge. Basaba ubuyobozi gushakira abo bantu muri ako gace. Gusa ariko ngo hari abamara gukora ayo mahano bagahita bahungira muri Uganda.
Basaba ko abafatwa bajya bahanwa by’intangarugero
Aba baturage bavuga ko urugomo rubera muri Santere ya Rwibikonde rubatera ubwoba. Bakaba basaba ubuyobozi kuhafatira ingamba kugira ngo hatazongera kwicirwa umuntu.
Mukambuguje Beatrice, waganiriye na Kigali Today nyuma y’urupfu rw’umunyonzi Rushingabigwi, asaba ko uzahamwa n’icyaha cyo kwica uwo munyonzi yazahanwa by’intangarugero.
Agira ati “Jyewe ikintu nabona, nabona ko umuntu wafatwa yishe uyu musore, na we yahanishwa ikintu cyo kwicwa, icyo gusa. Naho kumufunga, bakamufungura, akagaruka ari gusekera uwabuze uwe, ntabwo byacamo. Undi na we ubikora cyangwa ubitekereza akarekera aho.”
Ubuyobozi bw’Umurenge wa Kagogo bufatanyije n’ubw’uwa Cyanika busaba abaturage baturiye Santere Rwibikonde n’abayituyemo gukomeza kurara amarondo kandi bagatanga amakuru kugira ngo ibyaha bikumire bitaraba.
Ibyo ngo byatuma urugomo rwo muri iyo santere rucika burundu; nk’uko Butoyi Jean Louis uyobora Umurenge wa Kagogo abisobanura. Avuga ko bafatanyije n’Umurenge wa Cyanika bagiye gushyira muri iyo santere irondo rihoraho.
Ahamya ko ubusanzwe irondo ryabaga riri ku biro by’Akagari ka Kayenzi ko mu Murenge wa Kagogo, kari hafi y’iyo santere, yo ntibayiteho.
Agira ati “Tugiye kuhashyira gahunda y’amarondo akurikirana, tukahakurikirana umunsi ku munsi kandi abaturage bagatanga amakuru hakiri kare, bamenyesha amakuru y’ibihabera. Ku buryo mu minsi itaha haraba hari ku murongo.”
Nubwo uyu muyobozi atangaza ibi ariko, abaturage bavuga ko n’ubusanzwe bararaga irondo. Ariko bahamya ko n abo batajyaga barirara muri Santere ya Rwibikonde, batinya ko bagirirwa nabi.
Ariko bakomeza bavuga ko kuba ubuyobozi bwabasabye kurara irondo muri iyo santere bagiye kubikora kuko bizeye ko n’inzego z’ umutekano zizabatera ingabo mu bitugu.


text:
ADEPR Gatsata bibutse abakristo bayo bazize Genocide hatangwa umukoro wo kwita cyane ku kiciro cy’urubyiruko -Amafoto
Yanditswe na
23 June 2018 saa 14:59'
Kuri uyu wa gatandatu tariki 23 Kamena abakristo ba ADEPR Paruwasi ya Gatsata bakoze igikorwa cyo kwibuka abakristo bagenzi babo bazize Jenoside yakorewe abatutsi muri Mata 1994,iri torero rishimirwa uburyo rigira uruhare rukomeye mu bikorwa byo kwibuka hanatangwa umukoro wo gushyira imbaraga mu kwigisha urubyiruko amateka ya Jenocide.
Mu gihe u Rwanda rwibuka ku nshuro ya 24 Jenoside yakorewe abatutsi, ADEPR Gatsata nayo kuri uyu wa 23 Kamena 2018 , yibutse abakristo bayo basaga 11 bazize Jenoside yakorewe abatutsi 1994 . Uyu muhango waranzwe no kuzirikana inzirakarengane za Jenoside yakorewe abatutsi ndetse no guhumuriza imiryango yabuze abayo hanafatwa ingamba zo gukomeza guhashya ingengabitekerezo ya Jenoside no gusigasira ibyo u Rwanda rumaze kugeraho.
Iki gikorwa cyo kwibuka cyabanjirijwe n’urugendo rw’abakristo b’iyi Paruwasi bahagurutse kurusengero berekeza ahubatse urwibutso rwa Genocide rw’umurenge wa Gatsata bashiyra indabo ahashyinguye imibiri ndetse banatanga inkunga yo gukomeza gusigasira uru rwibutso maze barangije bagaruka kurusengero aho bumviye ubuhamya butandukanye ndetse n’indirimbo zihumuriza imitima z’amakorali atandukanye n’ijambo ry’Imana hanafatwa ingamba zikwiye gufatwa ngo harwanywe ingengabitekerezo ya Jenoside hanasigasirwe ibyagezweho n’abanyarwanda.
Muri uyu muhango kandi hari harimo abayobozi batandukanye nk’abashumba b’amwe mu maparuwasi yo mururembo rw’umujyi wa Kigali n’abo mu nzego nk’ubuyobozi bw’umurenge wa Gatsata ,umuyobozi wa Ibuka muri uyu murenge ndetse n’uyobora Ibuka mu karere ka Gasabo hamwe n’abandi bantu bibyiciro bitandukanye .
Uwambaye ikote ry’umukara ni Munyankindi Jean Baptiste wungirije umuyobozi wa Ibuka mu karere ka Gasabo ari hamwe n’umuyobozi wa Ibuka mu murenge wa Gatsata
Bwana Munyankindi Jean Baptiste wungirije umuyobozi wa Ibuka mu karere ka Gasabo mw’ijambo yagejeje kubitabiriye uyu muhango yashimye itorero rya ADEPR ko haraho rimaze kugera mu kugaragaza uruhare rukomeye mu bikorwa byo kwibuka Genocide yakorewe abatutsi.
Muri aya magambo uyu muyobozi yagize ati:’ Ubu icyo dusaba amatorero n’abandi bantu bose nuko hakwiriye gushyirwa imbaraga mu kwigisha urubyiruko amateka y’ibyaye bagakura ba kunda Imana n"igihugu cyababyaye bagaharanira kudateshuka kundangagaciro ya gikristo kandi ubuyobozi bwa Leta n’ubwamatorero ni bishyira hamwe tukajya twibuka tuniyubaka tunabwira urubyiruko amateka ya Genocide yakorewe abatutsi bizatanga ikizere kiza cyuko ejo hazaza h’igihugu hazaba heza.
Rev.Mugiraneza Jean Baptiste umushumba wa Paruwasi ya Gatsata yavuzeko kwibuka ari iby’igiciro kuko impamvu yo kwibuka ari ukugirango Genocide nitzongere kubaho kandi tunahe agaciro abacu twabuze.
Rev.Mugiraneza Jean Baptiste umushumba wa Paruwasi ya Gatsata
Ati:"Hano muri Paruwasi ya Gatsata twibuka abakristo 11 bazize Genocide usibyeko hari n’amakuru avuga ko hari abandi bityo tukaba tukiri kwegeranya aya makuru ,kuri uyu munsi wo kwibuka muri uyu mwaka wa 2018 usibye ibiganiro n’urugendo hamwe no gushyira indabo ku rwibutso twanatanze inkunga yo kubungabunga urwibutso ndetse tunasura imiryango ibiri yasizwe iheruheru na Genocide turabaremera ,ibi bikorwa byose bikaba byatwaye asaga ibihumbi magana atanu y’amanyarwanda(500.000Frws).
Itorero rya ADEPR ni rimwe mu matorero n’amadini ashimirwa n’ubuyobozi bwa Ibuka uburyo rigira uruhare rukomeye mu bikorwa bigendanye no kwibuka Genocdie yakorewe Abatutsi muri 1994 aho usanga iri torero rikora ibikorwa byinshi nko kuremera abatishoboye ,kubaka amazu y’incike za Genocide,gutanga ibiganiro kuruhare rw’itorero mu kurwanya ingengabitekerezo bya Genocide ndetse no kuri buri Paruwasi yose y’itorero rya ADEPR hakaba hubatseho urukuta ruriho amazina yabaharokoye .
Abantu b’ingeri zitandukanye barimo abakristo, abaririmbyi n’abayobozi bitabiriye uyu muhango


text:
NGIRE ICYO MVUGA KU NYANDIKO YA SAMUEL LYARAHOZE, IHAMAGARA KAYUMBA KUVA MU MWOBO!
- Views 3009
Banyarwanda banyarwanda kazi! Maze igihe ntacyo mvuga kuri iyi politike y’inkundura tugezemo bidatewe n’uko narambiwe cyangwa se dufite aho tugeze! Ahubwo ni uko nihaye gahunda yo gukangurira abanyarwanda cyane cyane urubyiruko gukunda no gufasha FDLR kuko ariyo nabonaga ifite gahunda ! Bityo nabaye ndetse gushishikariza aba bana kuko bahita bakubwira ngo tujyaneyo kandi ni umurimo ukomeye kuko hagomba gahunda izwi ya FDLR yo kubakira. Bityo rero hakenewe gushyigikira gahunda ya FDLR no kuyumva neza kugirango abayikunda n’ abayogeza ejo tutanavaho dutandukira umurongo wayo!
Uyu munsi rero nkanguwe n’inyandiko ya SAMUEL LYARAHOZE yo kuwa 26 Nzeri, 2017 musanga ku intabaza.com/?=3164 ifite umutwe uvuga ngo AMABANGA : MBESE KAGAME ASHOBORA GUTSINDA INTAMBARA IRI GUTUTUMBA…? Ndebye nsanga ntakwiye gukomeza guceceka kuko hari aho mbona ikabya!
- Inyandiko isaba KAYUMBA Nyamwasa kuva mu mwobo agatabara abatutsi ariko njye nk’umuntu usanzwe nibaza niba FDLR yari gutabara abahutu ikareka abatutsi! Aha nkibuka ko yo inafite aba general bari ku rugerero (ku ntambara) bityo nkibaza impanvu tujya kuzana aba generaux bari mu mwobo ngo baze bakize abatutsi kandi hari abari mu gikorwa nyirizina bamaze igihe batangiye! Ariko se ubundi KAYUMBA mumukura mu mwobo yigeze ababwira ko ashaka gukora intambara? Icyo nababwira umuntu ushaka gukora intambara ntamara igihe kingana gutya atayitegura ngo bigaragare. Njye mbona muba mumutekerereza ibitari mumutwe we mugatinza ahubwo abihaye uwo murimo bawusanzweho (FDLR).
- Iyi nyandiko kandi igaragaza ko ibintu byacitse ! Ahari kuri bamwe nibwo byagaragara bitewe n’uko umuryango ukozweho ari uw’abatutsi! Ariko kuri njye kuva inkotanyi zakoza ikirenge mu RWANDA sinashobora gutandukanya ibihe by’amahoro n’ibihe byacitse! Kuko zinjiye zica kugera n’uyu munsi (mu bo zishe mfitemo benshi). Abapfaga ibyo bihe rero nabo tugomba kubaha agaciro k’ikiremwamuntu! Baba abahutu cyangwa abatutsi, ntitugomba kuvuga no guhagurutsa abari mumwobo gusa ku batutsi b’abakire kuko ndibuka mu mashamba abasirikare ex-far batabaraga bose ndetse n’utwana tw’uduhinja twapfushije ababyeyi! Abatutsi n’abahutu, Abakiga n’abanyenduga bose nabonye dutabarwa! Bikantangaza kubona mwese muva mumashyamba mubasebya! N’abo mu rwego rwo hasi bagomba kuvuganirwa !
- Mu gika (A) Samuel Lyarahoze yise TWAVUGA IKI KURI AYA MABANGA? Nagize ikibazo kuri iyi opposition ivugwamo “ni abatutsi gusa” sinzi uburyo yaba yarabibonyemo? Iyi analysis yaba yarakozwe ite? Ikindi kuvuga ko KAYUMBA ateye KAGAME yakwirukanswa n’agateroshuma! Simbyumva aho byava! Kandi wumva aho KAYUMBA ari ari mu mwobo! Ariko muzi gukora umutwe w’igisirikare icyo bisaba!? Si ukubivuga mumagambo gusa! Ndabona izi analysis atarizo keretse niyumviye KAYUMBA yivugira ko afite gahunda yo gutera! Atari twe tugiye kumukura mu mwobo ngo aze adutabare wenda atanabishaka njye ndabona nakwisangira MUDACUMURA na BYIRINGIRO nkabatwaza ibiturika!
Mu gace cyaa 3 havugwamo ko abahutu bo “Ntibakireba amoko” Uwo ari we wese bakurikira akabayobora ibi bisobanuye ibintu byinshi ariko simbivuga gusa uhita ubona ko ari abapfu bahagaze(yewe baranoze) niba nuwabagiriye nabi yaza akababwira ko aje kubatabara bagakurikira buhumyi! Hano ho LYARAHOZE yavugishije ukuri kuko wa mugani reba ngaho Col Wilson akurikiye TWAGIRAMUNGU ngo amukize, ngaho abarimu burayi bashyizeyo ngo ngo baraza muri “ ngwino urore” abari mu RWANDA baragambanirana ku mwanzi. None murabona Atari ba “ MORTS VIVANT”. Ariko se dukomeze kubakangurira gukurikira aba generaux bari mu mwobo kuruta abari ku rugerero? Aho ntiyaba ariyo mpamvu bahindutse ba MORTS VIVANT? Njye ndabona twabahindurira ku ba generaux bari mugikorwa (kurwana)! Naho ibyo gukurikira buhumyi bikavaho!
Mugace ka 4 harimo ikibazo ngo kuki atagana ishyamba? Njye navuga ko atari buri wese ufite iyo mpano! Akaba ariyo mpanvu tugomba guha agaciro abafite iyo mpano! Kuba atagana iy’ishyamba ni uko atabishaka atanafite n’iyo mpano. Uzi! Nibura niba twabwirwaga ko ariyo uretse kubimukangurira (mu shyamba) none akaruta FDLR mudashaka gushyigikra we aka recruita aba basore ntibabe bapfa ubusa (hano ho KAGAME aracyabafite). Naho ishyamba si irya buri wese! Ndetse we bizamusaba kuryinjiramo avuye mumwobo niba koko ari mu mwobo! Ubwo urumva ko kuriwe inzira ari ndende kuruta abaririmo deja !
- Ibindi byinshi mbyumvikanaho na Lyarahoze ariko igisigaye mu gice cya 2 cy’umwanzuro w’inyandiko ye ngo HABUZE UMUGABA N’UMULIDELI W’UMUTUTSI NGO KUKO ABICAJE KAGAME MU RUGWIRO BADAKUNDA ABAHUTU, NGO KUKO ABAHUTU BANDUJWE CYANE. Arangije ati utabyumva biramureba !
Kubyumva ndabyumva ariko sinemera ingaruka 100% bigomba kutugiraho! Kereka ndi umurambo! Iyo complexe d’infériorité igomba gushyira mu bahutu si non bazapfa bashyireho! Mubyo murwanya nayo muyirwanye! Akenshi ntimubona ko ahabi turi, igice kinini giterwa n’iyo complexe.
Kuvuga ko hari abashyize KAGAME mu rugwiro badakunda abahutu! Si ikibazo cyatuma umuhutu ahanagurika ku bazayobora u RWANDA! Bibiliya ivuga ko ubutware butangwa n’Imana na Satani! Uburiye hamwe ujya ahandi! Utabuhawe n’umwe ubuhabwa n’undi ! Abo sibo bateganiriza u RWANDA niba abanyamerika barabuhaye KAGAME abarusiya,KOREA ya ruguru, NKURUNZIZA w’u Burundi n’abandi bashobora kugeza abo musuzugura ku buyobozi! IMANA ibafashije! Singombwa abanyamerika gusa gusa njye simpamagarira FDLR kwizera abantu ahubwo yizere IMANA ishobora byose! Kandi ikomeze yiyubake ubwayo naho iby’imuhana…
Byatangiye haza politike ivuga ko abakiga batashobora kuyobora! Bararwanywa karahava ba WILSON bambara amakote ngo bo si abakiga bagomba kuyobora ! Havuka abahutu modérés! Ibyo akenshi biva muri FPR ibituma TWAGIRAMUNGU binyujijwe muri mpatsibihugu! Aho bigejeje opposition turahabona none kandi iyi nyigisho yo kuvuga ko nta muhutu wayobora kuko ba rutuku babanga turayikizwa n’iki? Uyu ubu niwo muvuno ukurikiye CNRD ya Wilson!
UMWANZURO
Banyarwanda iyi nkundura ya politike abenshi babona ihindagurika ! Ariko njye mpora mbona ihagaze hamwe! Iyi nkundura igizwe n’udutsiko dukorwa na FPR turwanya opposition nyayo nyarwanda ariko cyane cyane FDLR! Ariko iyi nyandiko ya LYARAHOZE yo ireruye ivuga abahutu ko batayobora kuko basebejwe! Byahereye kera tunahunga abantu babaga baturimo bica impunzi! Abahunze murabyibuka! Inkambi zisenywa babaga baturimo! Byarakururutse bashobora kwigarurira RWARAKABIJE baturimo. Inkundura yo gusenya FDLR irakomeza (ifite amateka menshi). Uyu NYAMWASA nawe asa n’uwakoreshejwe! Guhera muri 2010 aho abantu benshi bakuye umutima kuri FDLR ngo babonye umuntu wari ugiye kubicira KAGAME (COUP D’ETAT). Mu myaka ibiri babonye nta kigenda batangiye kumuvaho, haza CPC ya TWAGIRAMUNGU ariko ibyo byose byari ugushaka gusenya opposition nyarwanda. Cyari ikiraka gishyushye abantu benshyi bashinga udushyakashyaka ariko wagira ngo umugambi wari umwe “GUSENYA FDLR”.
Hakoreshajwe za MONUSCO, HCR, ENOUGH PROJECT, n’ibindi byinshi byashowemo imali! Sinshidikanya ko “abahutu badashobora kuyobora kuko badakunzwe n’abashyize KAGAME MU RUGWIRO” ARI UBUNDI BURYO BWO KURWANYA FDLR. Ese banyarwanda ntimwibaza impamvu abantu bari mu burayi baharanira kurwanya FDLR kuruta uko barwanya KAGAME? Ni uko abanyabulayi babanga nabo bagahinduka ba bangamwabo! Kuvuga menshi siko kuyamara ! Ndarangiza nsaba FDLR gukora vuba na bwangu gahunda yo kwakira abanyamuryango bashya ! Cyangwa igire icyo ibwira abanyarwanda muri ibi bihe by”amage barimo.
NGASABA ABANDITSI GUHARANIRA KO HABA UBUMWE KURUTA GUSHYIRA BAMWE I RUHANDE.
UMUSOMYI W’INTABAZA
G. LIMBATI KAGAHE
IZINDI NYANDIKO Z’UMWANDITSI.
- UMUTEGURO WO GUTERA U BURUNDI WARARANGIYE, KABILA YEMEYE GUTANGA INZIRA! DUKORE IKI? http://intabaza.com/?p=1259
- MAI-MAI CHEKA, RAIA MUTOMBOKI, CND NDUMA,CNRD UBWIYUNGE ZIBUMBIYE MURI FOREBU NIYO IGIYE GUKURAHO NKURUNZIZA ZIHEREKEJWE NA FORCE SPECIAL RWANDA -UGANDA NYUMA YO KURIMBURA FDLR. http://intabaza.com/?p=1308
- UKO NAKIRIYE IBIREGO CNRD-UBWIYUNGE IREGA GEN VICTOR NA FDLR, ICYO MBIVUGAHO N’INAMA NTANGA. http://intabaza.com/?p=1499
- NI IRIHE SHYAKA RYA POLITIKIRIFITE UMURONGO NGENDERWAHOUDAHINDAGURIKA MU KUBOHOZA ABANYARWANDA N’U RWANDA? http://intabaza.com/?p=1194
8 Responses to NGIRE ICYO MVUGA KU NYANDIKO YA SAMUEL LYARAHOZE, IHAMAGARA KAYUMBA KUVA MU MWOBO!
-
@ Limbati, rwose mukwiye kureka Lyarahoze kuko inyandiko ye gewe ndayemera, nkurikije ingorane mbona abahutu bahuye nazo. Kuba yahamagaye kayumba kugirango atabare abayoboke be ndumva arukuri, kuko Diane nabamushyigikiye bari mungorane ntabwo arabayoboke ba FDLR. Ikindi kandi tudakwiriye kwirengagiza ningorane FDLR ifite, kuva gashaka-buhake ya yihagarikira intwaro yayifatira amaboko inyuma, agatuma itsindwa kugeza nubu ntakintu turabona kirahinduka kigaragara.
Ikindi kandi nuko wavuze ukuri yuko urubyiruko rwinshi rushaka kujya muri FDLR ariko hakaba ntanzira igaragara, abayobozi ba FDLR bashyizeho. Uretse nikikibazo mumyaka irenga 20 maze hanze sinigeze numva umuyoboke wa FDLR ukangurira abantu kuyishigikira cyangwa kuyijyamo. Mperuka igikorwa nkiki Kabirigi atarafatwa ajyanwe Arusha.
Ukuri mukwiriye kwemera nubwo mudashaka kukumva nuko Abasirikare bakoranye na Kagame bakamuhunga aribo bafite umwanya mwiza wo kumuhirika kurusha izongabo za FDLR. Kuko aribo bazi amabangaye nkuko Kanyarengwe na Rizinde bahiritse Ikinani, wabyemera utabyemera abasirikare beshi ba Xfar babaye ibyitso kubera ababagabo.
Numvise usanuvuga ngo Kayumba kubaka igisirikare ntibya mworohera,ubwose urumva akeneye kubaka ikindi gisirikare kirenze icyo yubatse muri FPR. Igisirikare aragifite ikibazo nukwibaza niba kitakomeza ibikorwa byacyo byo kwica abahutu.
-
Intwaro twazigura ahandi singombwa gashaka buhake gusa. Amerika ntabwo aricyo gihugu cyonyine gicura intwaro cg gifite intwaro zo kugura no kugurisha hariho nibindi bihugu ndetse bikomeye kurusha Lusoferi -Amerika. Guceceka no kwicisha bugufi kwibyo bihugu ninayo mpamvu duhuje muri byishi. Abatabizi bicwa no kutabimenya. Abagabo, Abasore n’inkumi tugomba guhaguruka tugakora ntamagambo agikenewe ukundi. Guhakirizwa byaragiranye ni ngoma ya Cyami yambere nubwo cyami ya Kabili yagarutse ariyo iriho ubu itoroshye tugomba kuyihagurukira tukayivuna amaguru nujuhongo ndetse tukayirukana igasubira iyo yateye iturutse.
-
-
Nzahora ndirira umugabo witwa Romeo Rugero kuko niwe washyize ahagaragara imyumvire ya Kalinga atuma benshi barushaho kuyisobanukirwa.
Muri make iriya nyandiko ya Lyarahoze yanteye ipfunwe no kwibaza niba koko ibyo yanditse yarabyanditse akomeje cg se niba yarashakaga kujomba ibikwasi Kayumba?
Byaba byo cyangwa se bitaba byo, hari aho agera akagaragaza mu buryo budasubirwaho ko imyumvire ya Kalinga yamwigaruriye. Aho ni aho avuga ko hakenewe umulideri w”UMUTUTSI” ugomba kujya abandi imbere bakajya gukuraho Kagame, ngo kubera ko abicaje Kagome mu Rugwiro badakunda abahutu ngo kubera ko abo bahutu nyine bandujwe birenze urugero…
Imwe mu ntego za Rupfu Rupiyefu yaje mu Rwanda ifite nyuma y’iyo kwica abahutu benshi bashoboka, ni iyo gupyinagaza icyitwa umuhutu wese uzaba warahonotse ubwicanyi bwayo no kumwica ahagaze! Kumwica ahagaze bivuze ko Fpr yagombaga gukora ibishoboka byose ikamukorera brainwashing, ikamwandagaza,ikamusebya, ikamushinyagurira, ikamutesha agaciro,ikamukoza isoni, ku buryo nawe ubwe aho ari hose, asigara nawe ubwe yumva ko ntacyo ari cyo, agata self esteem na confidence, mbese ku buryo nawe ubwe yitesha agaciro.
Iyo rero umuntu witwa ko ari umuintellectuel nka Lyarahoze yanditse ibintu nka biriya, bihita bigaragaza ko Rupfu rupiyefu yageze ku ntego zayo, zo kwica abahutu mu mutwe!
Muri make biragaragara ko Lyarahoze yarangije kwemera ko abahutu ntacyo bashobora guhindura mu Rwanda kubera ko bandujwe. Ariko se reka nibarize Lyarahoze:
– Abo bahutu ninde wabanduje?
– Ninde uzabasukura?
– Ese bo ubwabo ntacyo babikoraho ngo bisubize isura nziza?
– Dutegereze rero ko uwabanduje azabe ari we Kubasukura? Ese azabikora? Nanabikora se azabikora ryari?
– Cyangwa tubyemere gutyo duhebere urwaje tubyakire ko ari uko bigomba kugenda?
Imyumvire ya Lyarahoze ikaba iteye kwibaza niba koko abahutu bagitekereza neza nyuma y’aho benshi muri bo bogejwe ubwonko na Kagome na Rupfu Rpf ye. Ese kuki yumva ko umwicanyi Kayumba ari we gusa ugomba gutabara abatutsi? Icyo se si icyerekana ko mu myumvire ye yarangije kwemera ko abahutu nta burenganzira bafite ku gihugu cyabo, ko nyine bariya bicanyi ba FPR ari bo bagomba kwica cg bagakiza baba bari muri leta cg barayihunze? Mbega akumiro!
Mu by’ukuri imvugo n’imyumvire ya Lyarahoze ntaho itaniye na gato n’iya Rupiyefu Rupfu aho urugero ivuga ko abahutu bagomba gusaba imbabazi ngo kubera ko abatutsi babareba bakababonamo abicanyi! Bityo gusaba imbabazi bikaba bituma abo batutsi bemera noneho ko bitandukanyije n’abicanyi.
None se mwa bantu mwe, reka mbibarize:
– Ari umututsi akakubonamo umwicanyi kandi utari we,
– Ari nawe muhutu uhorana ubwoba n’ipfunwe kubera nyine ibyo uwo mututsi ahora akubonamo
Muri abo bantu bombi ni nde ufite ikibazo? ninde ufite uburwayi agomba kuvuzwa?
Umuti mutindi kuri Kagome rero ugahita uba ko uwo muhutu agomba gutakamba agasaba imbabazi wa mututsi kugira ngo uwo mututsi yumve atekanye ntakomeze kumubonamo umwicanyi. Mbega ishyano!
Imyumvire ya Lyarahoze rero ikaba ari ntaho itandukaniye niyo.
Ese ubundi kuki umuhutu we atareba uwo mututsi ngo amubonemo umwicanyi, ko inkotanyi z’abatutsi zene wabo nawe zamwiciye zikamurimburaho abe bose, n’abasigaye zikaba zibamenera ku rwara? hum? kuki umututsi ari we ugomba kubonamo umuhutu umwicanyi gusa?
Ndangize nongera kubaza Lyarahoze nkurikije biriya yanditse nti: Ari abo bahutu bahindanyirijwe isura, ari abatutsi babyemera gutyo kandi bazi nyine ko iyo sura yahindanyijwe, ari n’abahutu bahindanyirijwe isura urimo (Lyarahoze) gukangurira kwigumira mu bwigunge bwabo, ufite ikibazo ni nde? Ugomba kuvuzwa ni nde?
Mugabo
-
Gewe nziko Romeo Rugero ariho. Situation ishobora guhinduka kubera ibihe bitoroshye umuntu aba arimo, ibikorwa ntibishobore gukomeza nkambere. Nizereko ariho, tozongera kumwumva bidatinze. Nimureme agatima ariko hakenewe undi muntu ucumbukura aho yari agejeje agatera ikirenge mucye. Ubwira abumva ntavunika ubwo indi ntwali iri biboneka vuba tuzibe icyuho.
-
-
Ahaaaa!
Ngo “… bicwa no kutabimenya” ni umugani w’abanyarwanda ugana akariho. Kandi ngo “abwirwa benshi akumvwa na bene yo”. Njye, “umwana w’imfubyi numvira mu rusaku”.
Kibaye umuntu wanyanditseho, yakunda kungezaho no. za telefoni ye nkamuhamagara, nkamubwira, mu ibanga, “akari mu nda y’ingoma…”
Mbaye mbashimiye!
-
Hari imvugo nyisnhi ziterwa no kwiheha gukabije kugirwa nabamwe mu bantu bjijutse nka Lyarahoze. Nemera ntashyidikanya ko nawe hari byinshi yavuze muri iriya nyandiko atemeranya nabyo. Sintekereza ko ari icyubahiro aha cyane Kayumba ahubwo mbona yarimo amuningura(being sarcastic…) kugirango ase nusunika ikibuye arebe ko bwacya kabaili izi nyenzi zitari kuvunda abantu. Kuko bidashoboka ko FDLR yakwizera 100/100 ikaba yashyira basore bayo muri tirayeli imwe ni zongabo za Kayumba cg use undi muri leaderi wu Umututsi , ntakibi mbona mao Kayaumba asohotse akarwanya Kagame kuko byatuma nabandi binyagambura, ndtetse bikereka abo ba Wilson umwanzi barwana uwariwe.Ndagaruaka ku imvugo ya Niyoyita irimo Gusebanya biterwa no kwiheba. Sibyiza ko twumva rwose ko Umuhutu muzima wese yagombye kuba ari mushyamba ko abatariyo bari cyane cyane mumahanga bariyo kubera guhehe amabyi ya Abauzungu. Ako ni akzi bakora kandi kabesheje ho imiryango yabo ndetse kakaba kanatunze indirect bamwe mubavandimwe bacu banyanyagiye hirya no hino muri Afrika badafite kivurira. Ahubwo tujye tubashishikariza guha abo bazungu btwanga baduhora kuba baradutamitswe ni inkotanyi zigize Abamarayika bambariye inkota ku maknzu yera, ibisobanuro bihagije ku intambara yi iwacu. ubwo nabwo ni uburyo bwo kurwana cyane ko intambara ya amasasu iba igomab kuba ifite impamvu yumvikana kuri buri wese. Habyara avuga ko “Urwnda ari ikirahuri cyuzuye” ni impuhwe yari afitye Abatutsi benshi bari bameze neza iyo bari bari , abashyishikariza gukora cyane bakiteza imbere iyo bri bari ubundi bakajya baza iwabo ntakomyi. Benshi barisamiye mu kirere ubundi induru bayiha umunwa, borosora uwabukaga ( Umuzungu wi igisambo akoresha bao bantu batagira ubumunut muribo maze si ukwirara mu bantu barica karahava. Iyo dutanga umuntu atanze igitekerezo cye ukaba utacyumva kimwe nawe sibyiza ko uhita umutekereza nku umwanzi, kuko bigoranye kumenya ibyo mind yu umuntu yibwira.Ndemera ko Imana Ifite imbaraga zo guhindura byose, ariko Imwe muznira yaba nibyo bitero bya Kayumbamu buryo ubu cg se buriya. Biba bigoranaye iyo abantu badashobora kwicira hamwe ngo bajye impak, bagire icyo bapfundika bari hamwe. TWIRNDE KWIHEBA DUKOMEZE UMUTSI BURI WESE AHO ARI ATANGE UMUSANZU MUBURYO ASHOBOYE. DUTEGEREZE TWIHANYE.
-
Ndabaramukije bantu bi Imana
Umuntu uri mu umwobo yabanje na we akikiza raaaaaa
Reka twemere ko abahutu bishe karahava none abatutsi bishe i RWANDA no muri Rdc na Ouganda na ahandi henshi kwi isi abarenga 6 millions Ni bo donc bakwiye kutubohoza ? Abatwanga nti batwangira ubwicanyi ari ibyo nta nyenzi-nkotanyi yakiba igihabwa ijambo muri iyi si yarurema. Kwica aribibi Shitani Paul KAGAME ntiyabyigamba buri munsi !
Politique ya abanyamerika na aba europeye bi iburengerazubu dore ko aribo bishe isi, icyo iziza abarussiya, abanorokoreya, abashinwa na abandi benshi ni cyo tuzira.
Bashaka kurya utwacu nta we ubavogera, guhindura abantu bose ingaruzwamuheto, bakabaho nta ayandi mahitamo, guhindura abantu bose abatinganyi dore ko aribwo burenganzi baharanira, gusenya ubwi Islam.
Bishe abantu benshi ngo ibihugu byabo ngo byanze le capitalisme et la libre circulation yi ibintu na abantu. Hari ibihugu bifunganye kurusha Amerika, UK, EU ? Abongereza ntibavuye muri EU kubera kwanga abandi bazungu babakene. Trump yatowe na abizera ko américains bazangira ibiguzi byo hanze na abinjira kuza iwabo. Abo
Nibo bazadukunda bakadufasha kwi ibohoza ?
Na bonye ejobundi i new York Shitani Paul KAGAME na amaboko yombi isuhuriza kure Trump ni binyabufura byinshi ngizo zandiyo bwana badushakaho. Guhora ufite ubwoba, utitira, umwenyura ubusa nka Paul KAGAME. abamutinyaga nababwira iki
Kuvuga ko American imaze kunva ibibazo byacu kandi ariyo kuva cyera ariyo ibitera bintera kuvuga ko ibibazo byaturenze tugata umutwe tukaba twitiranya umwanzi.
Ntamuzungu ukora ikintu ahubutse ibye biba biteguye kuva cyera bifite inzira yizweho acamo. Ubwicanyi American UK EU badukorera si impanuka.
Nidushake uburyo bwo kwi isunga aboduhuje umwanzi na ho ubundi abigeze kuba inshuti zabo ibyo byararangiye.
I 59 twanze ingoyi yagihake ni ya gikoloni nubu ni uko bimeze : ntidushaka kalinga shya nu ubuhake bushya bwa gikolonize.
Cyakora imbaraga zacu ni nke kuko umwanzi yatugejeje habi. Ariko turiho kubwi IMANA aricyo gituma dufite amizero ko tuzatsinda.
Abakiriho duhuje umwanzi ni muhamagarire buriwese ubishaka kandi ubishoboye ntakuvangura ngo abo gashake buhake ashaka na abo adashaka. kuko abadashaka arabica kandi ni abana bu u RWANDA.
Abagaya ko FDLR itarabohora igihugu muzage mwibaza uwo monusco ingabo za l’onu zicungiye umutekano utari Paul KAGAME ? Abacongolais barapfa buri munsi n’abanyarwanda, abarundi barugarijwe uretse Paul KAGAME nu umuryango we ni nde wundi ucungiwe umutekano kandi na nde ? Abawubuze babiterwa na nde ?
Muhorane Nyagasani
-
Umwanditsi wakoze cyane kuri iyi nyandiko uduhaye, ariko mporana agahinda gakabije cyane mumutima wange iyo numvise abantu bavuga nabi FDR kuko beshi Turiho kubera yo itariho twese twashira, abarokowe na FDLR turi beshi cyane, inyanga mugayo zose zikunda FDLR cyane kuruta ibindi byose naho ikunda rubyino, ibinywamaraso, ibinyenda nini, inkandagirabitabo byose ibyo bintazi byose biyoboka inkotanyi za kagome, niba Kayumba Nyamwasa yararimbaguye impunzi zabahutu mumashyamba ya Congo akica kugeza no kumwana wo mumugongo hanyuma akaba yaba umukiza wabo yishe kuwacitse kwicumu rye, iki nikibazo gikomeye cyane. Ndahamya nkomeje ko FDLR ifite ubuhanga bwahishwe abanyabwenge ninayo yo kuturokora. Amizero yange yose ari kuri FDLR.
Niba Abanyamerika barahagurukijwe no kwica kurimbura FDLR ikaba ikiriho nigiki kindi kandi bashaka? Ko mbona muri amerika abo banyafrika bose harimo nabanyarwanda ari abacakara binyuma yabacakara batunzwe no guheha amabyi cg bagapfa urwo umwanzi ashaka hanyuma bibaza ko Kagome yateretswe murugwiro ikigali kubera iki? Baca umugani ngo “imbwa ntiyurira iramanikwa”. Uko niko kagome yamanitswe mubusholisholi bwigiti mu rwanda.
Lyarahoze nukumubabarira kuko ntazi ibyo avuga afite amaso ntabwo na, afite umutima ntaterabwoba, afite ubwenge ntiyibaza, afite amaguru nagende kandi afite amaboko ntakurama byose azabibazwa kwiherezo rye.
Niba presida Habyarimana Jouvenal namugenzi we wi’iburundi barishwe bahanuye mundege ntihagire inkurikizi ibi bihishe iki? Nikuki bitavugwa, bitavugwa ni hehe handi kwisi byabaye?
Ko nabonye abazungu babanyamerika beshi cyane bari mu rwanda miri 191 -1994 bashinzwe kugeza inkotanyi kubutegetsi mu rugwiro ikigali mu rwanda no gufasha inkotanyi urugamba mubyo bakeneye byose nikuki abahutu bari muri amerika batabivuga ba bigize ibanga nukubera iki?
Ibyo na kwandika nibyishi cyane reka ndekere aha.


text:
Mwaramutse nshuti mwese muteze amatwi radiyo Ijwi ry’Amerika yumvikanira I Washington DC mu kirundi no mu kinyarwanda.
Uyu munsi turatumikira aba bakurikira Sibomana Jean Damascene utuye muri komine Birenga, segiteri Bare, perefegitura Kibungo; Andre Nteziryayo uvuka mu karere ka Karaba, umurenge wa Kibingo, akagari ka Rugaragara na Hitayezu Anacleturi muri Leta ya California, muri Leta zunze ubumwe z’Amerika, umuryango wa Nambajimana Alfred utuye mu karere ka Nyagisagara, ahahoze hitwa komine Kibirira, umurenge wa Gatumba, akagari ka Makoma, intara ya Gisenyi; umuryango wa Muhayirema Donatila utuye mu murenge wa Murambi, akarere ka Kageyo, umurenge wa Cyansi, ahahoze ari komine Satinsyi na Emmanuel Sinamenye utuye I Tumba, komine Ngoma, perefegitura ya Butare akaba akoresha aderesi B.P. 532 Butare, Kanyanja Edisa utuye mu ntara ya Gikongoro, akarere ka Karaba, ahohoze ari komine Karama, umurenge wa Cyanika; Ntakobangize Aphrodis utuye mu kagari ka Kirehe, umurenge wa Birembo na Ntawugayimana Ancille utuye mu kagari ka Kirehe, umurenge wa Birembo, akarere ka Gatare, intara ya Cyangugu.
1. Duhereye ku butumwa bwa Sibomana Jean Damascene utuye muri komine Birenga, segiteri Bare, perefegitura Kibungo ararangisha mubyara we Benda Oscar. Aramusaba aho yaba ari hose ko akimara kumva iri tangazo asabwe kwihutira kumumenyesha amakuru ye n’aho aherereye muri iki gihe. Ngo ashobora kumwandikira kuri aderesi zikurikira. Sibomana Jean Damascene, B.P. 117 Butare, Rwanda, cyangwa akamwandikira akoresheje uburyo bwa internet kuri aderesi ya e-mail sjdamas@yahoo.fr
2. Dukurikijeho ubutumwa bwa Andre Nteziryayo uvuka mu karere ka Karaba, umurenge wa Kibingo, akagari ka Rugaragara ararangisha mukuru we witwa Kabayiza Alexis wahungiye mu cyahoze cyitwa Zayire, akaba yarahoze mu nkambi ya Nyamirangwe. Aramusaba rero ko niba akariho akaba yumvise iri tangazo yakwihutira gutahuka ngo kuko ubu mu Rwanda ari amahoro. Arakomeza amumenyesha ko abo mu rugo bose bari amahoro kandi ko Nsanzumuhire yatahutse akaba ari mu rugo. Nteziryayo ararangiza ubutumwa bwe asaba n’undi mugiraneza wese waba yumvise iri tangazo azi uwo Kabayiza ko yabimumenyesha.
3. Tugeze ku butumwa bwa Hitayezu Anaclet uri muri Leta ya California, muri Leta zunze ubumwe z’Amerika ararangisha mukuru we Zimulinda Jean Chrisostome. Aramusaba aho yaba aherereye muri iki gihe ko akimara kumva iri tangazo yakoresha uko ashoboye akamumenyesha amakuru ye n’aho aherereye muri iki gihe. Ngo ashobora gutanga itangazo kuri radiyo Ijwi ry’Amerika cyangwa se kuri BBC Gahuzamiryango. Hitayezu aboneyeho gusaba n’undi wese waba amuzi cyangwa se azi aho aherereye kubimumenyesha. Ararangiza ubutumwa bwe ashimira abanyamakuru ba radiyo Mudatenguha Ijwi ry’Amerika ubwitange bubaranga mu guhuza ababuranye n’ababo. Natwe tuboneyeho kumushimira kandi tumwifuriza Noheli Nziza n’umwaka mushya muhire.
4. Dukomereje ku butumwa bw’umuryango wa Nambajimana Alfred utuye mu karere ka Nyagisagara, ahahoze hitwa komine Kibirira, umurenge wa Gatumba, akagari ka Makoma, intara ya Gisenyi aramenyesha Ngirababyeyi bita William Rulihona, ubu ubarizwa I Kibwera, district ya Mbarara ho mu gihugu cy’ Ubuganda ko ababyeyi bitabye Imana. Uwo muryango uramusaba rero ko yakwihutira kuza kureba abasigaye. Ngo atabashije kuza yakohereza umuhungu we Mwesigye Elias cyangwa se Beka.
5. Dukurikijeho ubutumwa bw’umuryango wa Muhayirema Donatila utuye mu murenge wa Murambi, akarere ka Kageyo, umurenge wa Cyansi, ahahoze ari komine Satinsyi uramenyesha murumuna we Niragire Clementine wasigaye I Goma ho mu cyahoze cyitwa Zayire ko yakoresha uko ashoboye akihutira kubageraho ngo kubera ko bamukeneye byihutirwa. Uwo muryango urakomeza umumenyesha ko abandi mu muryango baraho kandi ko bamusuhuza cyane. Ngo n’undi wese waba yumvise iri tangazo azi uyu barangisha yabimumenyesha.
6. Tugeze ku butumwa bwa Emmanuel Sinamenye utuye I Tumba, komine Ngoma, perefegitura ya Butare akaba akoresha aderesi B.P. 532 Butare ararangisha umuvandimwe we Erneste Rurangwa baburanye muri 94, akaba yaragiye yerekeza iyo mu cyahoze cyitwa Zayire. Aramumenyesha ko yabonye urwandiko rwe yigeze kumwandikira muri 95, akiri mu cyahoze cyitwa Zayire. Arakomeza amusaba rero ko niba akiriho, yakoresha uko ashoboye akamugezaho amakuru ye n’aho aherereye muri iki gihe. Ngo ashobora kumwandikira akoresheje aderesi zavuzwe haruguru cyangwa se agahitisha itangazo kuri Radiyo Ijwi ry’Amerika. Emmanuel Sinamenye akaba arangiza ubutumwa bwe amwifuriza Noheli Nziza n’umwaka mushya muhire.
Abifuza kutwandikira aderesi zacu ni VOA Africa Division, Kirundi -Kinyarwanda Service, 330 Independence Avenue SW, Washington DC 20237, USA. Abashaka kutwandikira bakoresheje uburyo bwa internet aderesi ya e-mail yacu ni central-africa@voanews.com Fax yacu yo ni (202) 260-2579.
7. Dukomereje rero ku butumwa bwaKanyanja Edisa utuye mu ntara ya Gikongoro, akarere ka Karaba, ahohoze ari komine Karama, umurenge wa Cyanika, ararangisha umwana witwa Mukayiranga Marie Claudine, ushobora kuba ari mu nkambi ya Kintele, mu gihugu cya Congo-Brazzaville. Aramusaba ko yakwihutira gutahuka akimara kumva iri tangazo. Arakomeza amumenyesha ko we ari mu rugo hamwe na musaza we; ngo hari na mukuru we uri I Kigali. Aramumenyesha kandi ko umwana we Patrick ari kumwe na nyirakuru. Kanyanja ararangiza ubutumwa bwe asaba n’undi mugiraneza wese waba yumvise iri tangazo azi uwo Mukayiranga ko yabimumenysha.
8. Tugeze ku butumwa bwa Ntakobangize Aphrodis utuye mu kagari ka Kirehe, umurenge wa Birembo ararangisha umwana we Jean Bosco Nzeyimana bakunda kwita Kidari. Uwo mwana ngo akaba ashobora kuba ari mu cyahoze cyitwa Zayire. Aramusaba ko akimara kumva iri tangazo asabwe kwihutira gutahuka. Arakomeza ubutumwa bwe amumenyesha ko umubyeyi we Anasitaziya Uzamushaka, Mariya Ntawiha, Jean Paul Nduwamungu bakunda kwita Macari na Mushikuzi bose ubu batahutse bakaba bari mu Rwanda. Ntakobangize ararangiza ubutumwa bwe amumenyesha ko Kabyalimana Manasse babanaga ubu yageze mu rugo akababa na we amwifuriza gutahuka akimara kumva iri tangazo.
9. Uyu munsi tugiye gusozereza ku butumwa bwa Ntawugayimana Ancille utuye mu kagari ka Kirehe, umurenge wa Birembo, akarere ka Gatare, intara ya Cyangugu ararangisha umwuzukuru we witwa Nkurunziza Damascene bakundaga kwita Gashi, akaba yaraburiye mu mashyamba yo mu cyahoze cyitwa Zayire. Aramusaba ko biba akiriho akaba yumvise iri tangazo yabamenyesha amakuru ye n’aho aherereye muri iki gihe. Arakomeza amumenyesha ko barumuna be Sindambiwe uzwi cyane ku izina rya Kanyenkore, Sinalihamagaye bakunda kwita Ayideli, nyina wabo Siperansiya Nyirazaninka na Mukandekezi. Ararangiza amumenyesha ko bose bamwifuriza gutahuka akimara kumva iri tangazo.


text:
Ikibazo cy’amazina y’amahimbano ku bagize uruhare muri Jenoside yakorewe Abatutsi ntigikunze kuvugwa mu Rwanda, nyamara abarokotse Jenoside bo mu yahoze ari Segiteri Kinyinya bafite impungenge ku babiciye ababo ariko bari bafite amazina adasanzwe ku buryo no kubata muri yombi ngo baryozwe ibyo bakoze bikigoranye.
Ubwicanyi bwakorewe muri aka gace bwatijwe umurindi n’Inzirabwoba (Ingabo za Leta yari iyobowe na Habyarimana Juvénal wari Perezida w’u Rwanda) zabarizwaga mu Kigo cya Gisirikare cya Kami, Interahamwe zari zaraturutse mu bice bitandukanye by’igihugu n’abaturage b’iyo Segiteri bishe abaturanyi babo.
Muri bo hari abafunzwe n’abandi batorotse ndetse kugeza ubu aho bihishe ntihazwi nk’uko abarokotse Jenoside babitangaza.
Abandi Batutsi biciwe mu Kigo cyakoreragamo Radio y’Abadage, DW, ndetse hari nabo Inzirabwoba zagiye zijya kwicira mu Kigo cya Kami, mu nzira, mu mirima, mu mihanda n’ahandi.
Mu rwego rwo Kuzirikana inzira ndende y’akababaro abo Batutsi banyuzemo, ijoro ryo kubibuka ryabaye ku wa 21 Mata 2018, ryabanjirizwe n’urugendo rwo kubibuka rwageze ku marembo y’Iyahoze ari DW bagana ku Nzu Ndangamateka ya Jenoside yakorewe mu yahoze ari Segiteri Kinyinya bagana ku Ishuri rya GS Kinyinya naho haguye Abatutsi benshi.
Amazina y’Interahamwe n’Inzirabwoba adasanzwe n’amayeri y’Inkotanyi mu kurokora Abanya-Kinyinya
Mu izina ry’Abarokotse Jenoside b’i Kinyinya, mu buhamya bwe, Semigabo Edouard, Visi Perezida wa Ibuka mu Kagari ka Murama yagaragaje ko hari abataramenye ababahemukiye bitewe n’amazina biyitaga, biganjemo umubare munini w’abaturukaga mu tundi duce tw’igihugu.
Yagize ati “Hari uwitwaga ‘Adjudant Chef’ rwose bayobozi muzamudushakire agomba kudusubiza ibyacu kuko niwe tuzi. Ariko twababajwe nuko muri Gacaca nta muntu wamureze, nta muntu wamushinje, ibye byose biraho ahubwo abantu bakishyuza abaturage batagira n’icyo batanga.”
Yakomeje agira ati “Abantu batwiciye ntitubazi, uwari uyoboye yari Komanda, Umwungirije Adjudant-chef, uwundi ‘Premier’, undi ngo yakoraga ‘Militaire’, ngo hari uwitwaga ‘Maganabiri’, hari uwitwaga ‘Maganane’, hari uwitwaga ‘Rubyagari’, uwitwa ‘Rubyogo’, ‘Rupfu’, ubwo abo bantu tuzababona gute?”
Semigabo yavuze ko nubwo abo bose bataboneka nyamara bashobora kuba bibereye mu bice bitandukanye by’igihugu batekanye.
Ati “Ariko ikibababaje, bibera iwabo za Musanze, za Rubavu, baratekanye. Ubuse tuzamenya Rubyagari, Komanda na Maganabiri gute? Na Ntampongano y’Umwanzi? Yewe ni benshi…”
Yashimye Inkotanyi zabatabaye zikoresheje amayeri we yagereranyaga n’ubuhanuzi kuko uburyo zabatabaragamo babaga batazi ikiri buvemo.
Yagize ati “Ariko hari ubuhamya mutigeze mwumva, bugaragaza ubutwari bw’Inkotanyi,…Inkotanyi zari zifite uburyo zikora zikabwira abantu uburyo biri bugende ariko ntizikwibwire!”
Abisobanura agira ati “Barakubwiraga ngo ariko buriya hari uko wabikora…bakakubwira uburyo bagucisha ahandi ariko batakubwiye neza ukaba urarokotse.”
Ati “Ibyo twebwe twabifashe nk’ubuhanuzi, Nkotanyi zacu mwaradutabaye, mwaraduhanaguye muracyaturwanaho nimuturwaneho rwose ba Rubyagari abo, ba Maganabiri, bariya bantu mubadushakire. Abantu mwashoboye gushakisha ahari Inzirabwoba zose mugashobora kuzizana mukaba mubanye, natwe ba Rubyagari nta nicyo tubasaba, nibaze badusabe imbabazi. Ariko ibyo kujya kwihisha ntabwo aribyo muzatubabarire mubadushakire.”
Yasoje ashima Leta y’u Rwanda ku bufasha igenera abacitse ku icumu n’Abanyarwanda batishoboye muri rusange ndetse anashima abaje gufata abacitse ku icumu mu gikorwa cyo kwibuka ku nshuro ya 24 Jenoside yakorewe Abatutsi.
Muri Jenoside yakorewe Abatutsi mu 1994, mu yahoze ari Segiteri Kinyinya mu duce twa Gasharu na Murama, hiciwe Abatutsi basaga 500 ariko abagera kuri 411 bari bahatuye nibo bamaze kumenyekana mu gihe abandi bagikorwaho ubushakashatsi ngo hamenyekane inkomoko yabo.
Src: Igihe.com
Emery@Rwandapaparazzi.rw
30,150 total views, 150 views today


text:
Pascal Nyamulinda wari umuyobozi w’Umujyi wa Kigali yeguye
Pascal Nyamulinda wari umuyobozi w’Umujyi wa Kigali yamaze kwegura ku buyobozi bw’umujyi, ariko kugeza ubu nta makuru aratangazwa ku mpamvu yatumye yegura.
Ubuyobozi bwa Nyamulinda ntibumaze kabiri kuko yari amaze kuri uyu mwanya igihe kingana n’umwaka umwe n’amezi abiri.
Yatowe tariki 17 Gashyantare 2017 asimbuye kuri uyu mwanya Monique Mukaruliza wari usanzwe uwuyobora.
Nyamulinda w’imyaka 55, yahoze ari umuyobozi w’ikigo cy’igihugu gishinzwe indangamuntu mu Rwanda (NIDA).
Inama Njyanama y’Akarere ka Gasabo yamugiriye icyizere cyo kuyihagararira mu matora yatowemo atsinze Umuhoza Aurore bari bahanganye.
Rutabingwa Athanase uyobora njyanama y’Umujyi wa Kigali abwiye Kigali Today ko ubwegure bwa Nyamulinda yabugejeje ku nama Njyanama ku mugoroba wo kuri uyu wa Kabiri.
Umujyi wa Kigali urasigara uyobowe n’Umuyobozi wari umwungirije ushinzwe ubukungu, mu gihe bagitegereje ishyirwaho ry’Umuyobozi uzasimbura Nyamulinda weguye.
Ibitekerezo ( 12 )
kwegura ni ubutwari my gihe ntacyo wishinja, niyo wakishinja kandi si ngombwa ngo weguzwe bigiremo uruhare rufatika. So ukoze neza
Nyamulinda mumwihorere amarangamutima twamugirira yose n ’ ibyo twamuvuga byose tumushima cg tumunenga ntacyo byadufasha mu gihe kiri imbere. Gusa amahitamo yagize Imana iyamufashirizemo.
Amarira n’ishavu wateye abatuye Kangondo1-2 na Kibiraro niyo agokezeho. Twagusabye kudukorera igenagaciro ku mitungo yacu udukorera iteshagaciro ex.ufite amazi iwe murugo wese yabariwe 40.000frw n’aho umuriro 60.000frw mugihe ibi byombi njye byantwaye 274200frw, ibyo nibyo mbashije gutangamo ingero ariko n’ibindi byose nuko, igikorwa cyo kutwimura yacyise inyungu rusange kandi ari inyungu z’umushoramari. Gusa abaza gusezera bo ni benshi kubera iki gikorwa kigayitse twakorewe kuko kirimo ubufatanyacyaha
Pascal uratubabaje ubyumve! Twagukundaga,ubwitange n’umurava wakoranaga ntibizatuva mu mutwe,inama zawe zidahutaza...umutima mwiza wagiraga ubwitonzi...ubwenge ugira....Gusa Imana y’amahoro izabane nawe mu mirimo ugiyemo yose,aho uzaba hose uzabone kugira neza kwayo
May be there should be feasible reason. And we have to adapt!
Nyamurinda yakoze kwegura ubwo muzi agahinda nakababaro abaturage dutuye nyarutarama kangondo na kibiraro adusigiye?gutinyuka kutwimura ataduhaye ingurane ikwiye koko? Nyamurinda utumva ibyifuzo byabo ayoboye,ahubwo akiyumvira ibyifuzo byumushora mari?ubwo koko uribuka ukuntu twagutakambiye,nukuri bayobozi mubishatse mwarya mumva impanuro ya nyakubahwa president wacu mukamwigiraho kuko afite impano yahawe narurema,.murakoze
Arakoze kwegura nubundi abaturage twari dutuye kangondo na kibiraro ho muri nyarutarama yaraduhangayikishije mukutwimura mumitungo yacu bataduhaye ingurane ikwiye gutinyuka gusenya akajagari akakimurira muburiri?gusa imana izakubabarire kd natwe abaturage turagusabira umugisha.
It must not be the time may be its becouse of responsibilities
Ashimirwe ku mirimo myiza yakoze kandi agayirwe ku mirimo myiza atakoreye abaturage ba Kigali. Murakoze
Yari umugabo mwiza bamusimbuze mayor wa Gasabo cyangwa Musoni James
No musoni becouse he is not good at public
Ariko Kabare urakomeje koko???
James???? Noneho ibimero bica mu mugyi wa kigali ntibyatuma umugyi wacu uzamo imyaku???Oya weeee.... Musoni nagye kuyobora ubyo nu rugo rwe gusa gusa.
Apuuu!!!!


text:
Ubuzima n’amateka byaranze intumwa 12 za Yesu
Yesu yatoranyije mu bigishwa be abantu 12 abita intumwa kugirango bazasigare bakora umurimo, abaha ubutware, intego yariyo kwigisha abantu ko ubwami bwo mu ijuru buri hafi, abaha ubutware bwo gukiza abarwayi,kuzura abapfuye,gukiza ababembe no kwirukana abadayimoni. mu myaka itatu yamaze ku isi agaragara n’amaso y’umubiri. Bibiliya ivugako Yesu yamaranye n’intumwa ikindi gihe kingana n’iminsi mirongo ine nyuma yo kuzuka abigisha iby’ubwami bw’Imana (ibyakoz 1:3)
Bibiliya iravuga ngo Ijambo ry’umusaraba ku barimbuka ni ubupfu, ariko kuri twebwe abakizwa ni imbaraga z’Imana, kuko byanditswe ngo“Nzarimbura ubwenge bw’abanyabwenge, N’ubuhanga bw’abahanga nzabuhindura ubusa.”
Mbese none umunyabwenge ari he? Umwanditsi ari he? Umunyampaka wo muri iki gihe ari he? Ubwenge bw’iyi si Imana ntiyabuhinduye ubupfu?
Kuko ubwo ubwenge bw’Imana bwategetse ko ab’isi badaheshwa kumenya Imana n’ubwenge bw’isi, Imana yishimiye gukirisha abayizera ubupfu bw’ibibwirizwa. 1 Abakorinto 1:18-21.
Uku niko intumwa za Yesu uko ari 12 zarangije urugendo
1. SIMONI Petero: uyu yari umuvandimwe wa andereya arazwi, uyu niwe wambere wasubije Yesu ko ari umwana w’Imana ikindi azwiho niwe washatse kurwanira Yesu akaba yaranaciye ugutwi umusirikare umwe muri baje gufata Yesu,nyamara kandi ni nawe waje kwihakana Yesu gatatu yikurikiranyije, nyuma yaje kwegurirwa kuyobora intumwa.
Yari uw’i Betisida h’i Galileya yabambwe ku musaraba acuritse kuko yanze kubambwa nk’Umwami we Yesu abasaba ko bamubamba bamucuritse. yaguye i Roma ho mu Butaliyani mu kwezi kwa 6 hagati ya 67 na 68. Abanyamateka bavuga ko ashobora kuba yarapfiriye igihe kimwe na Pawulo kuko ari nabo bashinze itorero I Roma kandi bose biciwe I Roma. (Johani 21:18-19).
2. ANDEREYA: Uyu ni umwe muri ba bandi 2 bumvise Yohana umubatiza avugako abonye Yesu ako kanya bagahita bamukurikira (Yohana1:37). Andereya yakurikiye Yesu ndetse amusabako yamubwiraho acumbitse, akaba yaraje azaniye umuvandimwe we Simoni inkuru nziza yuko babonye Mesiya aramujyana aramumwereka. Yiciwe mu Bugereki aho yabwirizaga ubutumwa bwiza.
Taliki ya 28 Ugushyingo mu mwaka wa 69 nibwo Andereya Yabambwe kandi ngo yarabyishimiye yabambwe ku musaraba udateye nk’iyindi kuko wari ufite ishusho y’inyuguti ya (X) wari uberamye bene iyo misaraba yaramwitiriwe mu gifaransa bayita (croix de saint’Andre).(x-shaped cross) yamaze iminsi ibiri aziritse atarapfa ahubwo abwiriza abaje kumushungera bose, bamaze kuba benshi basabako ahamburwa ku musaraba babikora asigaranye akuka gakeya ahita apfa.
3. YAKOBO: (mukuru): Yakobo we yarazi kwigisha cyane we n’umuvandimwe we Yohana bitwaga abana b’inkuba akaba ari bene Zebedayo, Yishwe na Herode amuciye igihanga, hari muri 44, uyu yapfuye ari uwa kabiri nyuma y’urupfu rwa Sitefano. (Ibyakozwe 12:2).
4. FILIPO: yari uw’I betsayida, uyu niwe wasabye Yesu ko yabereka Data wa twese.Yabambwe ku giti ahitwa i Hierapolis muri Turukiya Akaba yarapfuye muri 54. (Johani 14:9)
5. BARUTOROMAYO: Yari mu bantu bavugagako I Nazareti nta kiza cyahaturuka, nyuma akaba ari nawe wambere wabwiye Kirisito ko ari umwana w’Imana ubwo Yesu yamaraga kumubwirako yamubonye ari munsi y’umutini, Filipo ataramuhamagara(Yohana 1:49). Bivugwa ko bamushishuyeho uruhu ari muzima ubwo bari basanze avuga ubutumwa bwiza, bamaze kumuvanaho uruhu amara iminsi itatu abona gupfa. Yapfuye muri 70.
6. MATAYO: Uyu yahoze akora akazi ko gusoresha, Niwe bitaga Lewi; akaba yaranditse ubutumwa bwiza mbere y’imyaka 10 y’urupfu rwe. yapfuye asogoswe, amakuru avuga ko yapfiriye muri Etiyopiya, hagati y’umwaka wa 60-70 nyuma y’urupfu rwa Yesu.
7. THOMAS: Uyu azwi cyane nk’intumwa ihakana kuberako bagenzi be bamubwiyeko babonye Yesu ntiyabyemera kera abanje kumukoraho akabona n’inkovu zimisumari mubiganza bya Yesu Kristo (Yohana 20:25). Yicishijwe amacumu avuye kuvuga ubutumwa mu buhinde no mu bu Peresi (Iran y’ubu mu mwaka wa 70. mu Ubuhinde umusozi bamwiciyeho barawumwitiriye (witwa St-Thomas)
8. TADEYO (undi Yuda):Uyu niwe wigeze kubaza Yesu Impamvu yaragiye kubiyereka ariko ntiyereke ab’isi (Yohana 14:22). Baramukubise kugera apfuye aho yavugiraga ubutumwa i Mesopotamia, mu mwaka wa 72.
9. YAKOBO (mutoya): Uyu niwe wariwaratorewe kuyobora urusengero I Yerusaremu nyumay’urupfu rwa Yesu. Akaba yarapfuye ahanuwe ku gasongero ku rusengero. Umwaka yapfuyemo ntugaragara mu mateka amuvugaho.
10. SIMONI ZEROTE: uyu amaze kubonako Yesu azutse yagize ishyaka ryo kubwiriza ubutumwa bwiza, akaba yarageze mu bihugu bitandukanye: Egypt, Cyrene, Africa, Mauritania, Britain, Lybia, and Persia . Akaba yariciwe mu gihugu cya Siriya, bamubambye mu mwaka 74.
11.MATIYASI : uyu niwe wasimbuye Yuda wagambaniye Yesu (yapfuye yiyahuye) ibyakozw 1:26. Hari abavugako yaje kuzuza ubuhanuzi buboneka muri Zaburi 109:8,Matiyasi Bamuteye amabuye hanyuma bamuca igihanga mu mwaka 70.
12.YOHANA: uyu niwe wenyine mu ntumwa 12 wapfuye urw’ikirago, bakaba baragerageje kumwica biranga ubwo Bamucaniraga mu ngunguru y’amavuta babonye adapfuye bajya kumuta ku kirwa cya Patimosi hari ku ngoma y’umwami Domitian, kuri icyo kirwa niho yandikiye igitabo cy’Ibyahishuwe kugeza ubwo yagaruwe muri Efeso aho yandikiye inzandiko 3 za Yohana, akaba yarapfuye muri 95.
Izi nizo ntumwa za mbere zabayeho kandi akarusho zo zifite kurusha izindi ntumwa ni uko zo zibaniye na Yesu imbonankubone.
Ibi bitwigisha ko uwamenye KristoYesu aba ari kurugamba nkuko Yobu yabivuze ngo iyo umuntu ari mu Isi n’umubiri aba afashe igihe mu ntambara. Bityo rero mukomere kandi mukomezanye kuko urugamba rurakomeje.
Ni koko iyi nzira irafunganye ariko tugomba kuyinyuramo nkuko twabyiyemeje. Isi izakurwaho niyo mpamvu rero ibyo tuhakorera bikwiriye kuba byiza, twitegurako igihe kimwe tuzacirwa imanza kubyo twakoze. Duharanire guha ubuzima bwacu Imana no kuyikorera kugira ngo umunsi yaduhamagaye tutazakorwa n’isoni. Nubwo dupanga imishinga yacu nkabazabaho imyaka igihumbi ariko dukwiye guhora twiteguye tugakorera Imana nkabazapfa ejo.
Source:https://www.whatchristianswanttoknow.com
Ismael Kayishema @agakiza.org


text:
Ugirase Sibylle, umunyeshuri watsinze neza
Nitwa UGIRASE Sibylle, nize icyiciro rusange muri Notre Dame de Lourdes de Byimana, nkomereza mu ishami ry’ubuvuzi muri Ecole des sciences infirmieres Saint Elizabeth Kabgayi na Kaminuza mucyahoze ari KHI(Kigali Health Institution) ubu ikaba yitwa Kaminuza y’u Rwanda mu ishami rya Kigali (University of Rwanda/College of Medicine and Health Sciences) nkaba ndi n’umwarimu muri iyi kaminuza.
Nahembwe n’Imbuto Foundation ndangije amashuri yisumbuye mu mwaka w’i 2008. Guhera icyo gihe nahise niyongerera icyizere numva ko nshoboye kandi ngomba guharanira gukomeza kwesa umuhigo wo guhora ku isonga mu bandi nk’intego. Ibi byatumye nsoza amashuli muri kaminuza nd’umunyeshuli wa mbere kimwe mu byatumye mba umwarimu muri kaminuza.
Kubera icyizere narimaze kwiremamo byamfashije kugira uruhare rukomeye muburyo bwo guhugura na bagenzi banjye cyane abiga mu mashuri yisumbuye, binyongerera ubushobozi bwo kuvugira mu ruhame, no kuba umuyobozi unogeye abandi kandi wizewe mu bikorwa bitandukanye.
Mu buzima busanzwe bwa buri munsi kuba inkubito y’icyeza bimfasha guhora ntekereza icyo nakora kugirango ndusheho gufasha abandi ndetse mpore mpesha agaciro iryo zina. Mu bikorwa bya buri munsi cyane cyane iyo bibaye bifitanye isano n’imyigire icyo kizere mba mfite kirema imbaraga mubo turi kumwe bigatuma turushaho kujya mbere. Mubuzima bw’akazi ndangiza inshingano zanjye neza mparanira gusigasira umwimerere n’umwihariko w’izina “inkubito y’icyeza”.
Nk’inkubito z’icyeza twishyize hamwe dukora ihuriro ry’abakobwa bose bahembwe n’Imbuto Foundation nkaba ndibereye umuyobozi mukuru. Twatangiye gukora ibikorwa bitandukanye byo gufashanya kongera ubumenyi hagati yacu ndetse no kurushaho kuyobora barumuna bacu haba mu buzima bw’ishuri cyangwa hanze y’ishuri. Nagiriwe icyizere cyo kuba umuyobozi w’iryo tsinda.